sagorsarker/bangla-wikipedia huggingface dataset:
রনি তালুকদার

রনি তালুকদার (জন্ম: ২৯ মে, ১৯৮৯) নারায়ণগঞ্জ জেলায় জন্মগ্রহণকারী বাংলাদেশের একজন ক্রিকেটার। তিনি একজন ব্যাটসম্যান ও পার্টটাইম উইকেটকিপার যিনি ঢাকা ডায়নামাইটসের হয়ে খেলে থাকেন। তিনি অনূর্ধ্ব-১৯ বিশ্বকাপ ক্রিকেট ২০০৮ এ বাংলাদেশ দলের স্কোয়াডে ছিলেন।
এছাড়া তিন প্রিমিয়ার লিগে প্রাইম দোলেশ্বরের হয়ে নিয়মিতই পারফরম করেছেন তিনি। দুটো অপরাজিত সেঞ্চুরি নিয়ে প্রিমিয়ার লিগে তার মোট রান ছিল ৭১৪। জাতীয় ক্রিকেট লিগে করেছিলেন একটি ডাবল সেঞ্চুরি (২২৭) আর একটি বড় শতক (১৬৩)। ২০১৫ সালের পাকিস্তানের সাথে একদিনের ক্রিকেট তাকে আবার দলে নেওয়া হয় । ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
বাংলাদেশের নারায়ণগঞ্জ জেলায় একটি হিন্দু পরিবারে জন্ম ও বেড়ে ওঠা । তিনি দীর্ঘ পর বিপিএল ২০২৩ সালে নজর কাড়া পারফরম্যান্স করে জাতীয় দলে জায়গা করে নেন।
২০১৪-১৫ প্রথম-শ্রেণীর মৌসুমের প্রথম তিনটি ম্যাচে, ঢাকা বিভাগের হয়ে ব্যাটিং শুরু করে, তিনি তিনটি ইনিংসে ২২৭, ১৬৩ এবং ২০১ রান করেন। আব্দুল মজিদের সাথে ১৯৭, ৩১৪ এবং ৩০১ এর উদ্বোধনী স্ট্যান্ড ভাগাভাগি করে ।
২০১৮ সালের অক্টোবরে, ২০১৮ -১৯ বাংলাদেশ প্রিমিয়ার লিগের খসড়ার পর তাকে ঢাকা ডায়নামাইটস দলের স্কোয়াডে রাখা হয়েছিল । তিনি ২০১৮ -১৯ জাতীয় ক্রিকেট লিগে ঢাকা বিভাগের হয়ে চার ম্যাচে ৪২৬ রান সহ শীর্ষস্থানীয় রান-স্কোরার ছিলেন ।  তিনি ছয় ম্যাচে ৪৬০ রান সহ টুর্নামেন্টে ইস্ট জোনের হয়ে সর্বোচ্চ রান সংগ্রাহক ছিলেন। নভেম্বর ২০১৯ সালে, তিনি ২০১৯ -২০ বাংলাদেশ প্রিমিয়ার লিগে সিলেট থান্ডারের হয়ে খেলার জন্য নির্বাচিত হন ।
২০২২ সালের নভেম্বরে, ২০১২-২৩ বাংলাদেশ প্রিমিয়ার লিগের খসড়ার পর তাকে রংপুর রাইডার্স স্কোয়াডে রাখা হয়েছিল।  টুর্নামেন্টের দ্বিতীয় ম্যাচে, ৬ জানুয়ারী ২০২৩-এ, তিনি মাত্র ৩১ বলে ৬৭ রান করেন, যা রংপুর রাইডার্সকে কুমিল্লা ভিক্টোরিয়ান্সের বিরুদ্ধে ৩৪ রানের জয়ের সাথে তাদের মৌসুম শুরু করতে সাহায্য করে ।  তিনি মাত্র ১৯ বলে তার অর্ধশতক ছুঁয়েছেন, যা বাংলাদেশ প্রিমিয়ার লিগের ইতিহাসে একজন বাংলাদেশি ব্যাটারের দ্রুততম হাফ সেঞ্চুরি।
৭ জুলাই ২০১৫-এ দক্ষিণ আফ্রিকার বিপক্ষে তার টি-টোয়েন্টি আন্তর্জাতিক অভিষেক হয়।
২০২৩ সালের মার্চ মাসে, রনি ৮ বছর পর বাংলাদেশের টি-টোয়েন্টি স্কোয়াডে ফিরে আসেন কারণ তিনি ইংল্যান্ডের বিপক্ষে সিরিজে খেলার জন্য নির্বাচিত হন। একই মাসে, আয়ারল্যান্ডের বিপক্ষে সিরিজের জন্য তাকে বাংলাদেশের ওয়ানডে ও টি-টোয়েন্টি দলে অন্তর্ভুক্ত করা হয় । ২৭ মার্চ ২০২৩-এ, প্রথম টি-টোয়েন্টিতে, রনি আন্তর্জাতিক ক্রিকেটে তার প্রথম হাফ সেঞ্চুরি করেন মাত্র ২৪ বলে, টি-টোয়েন্টিতে বাংলাদেশি ব্যাটারের তৃতীয় দ্রুততম অর্ধশতকের রেকর্ড।  ৩৮ বলে তার ৬৭ রানের স্কোর বাংলাদেশকে ২০৭/৫ করতে সাহায্য করে, যা বাংলাদেশের টি-টোয়েন্টিতে তৃতীয় সর্বোচ্চ স্কোর ।
কমিউন দ্যু পারি

কমিউন দ্যু পারি () বা ইংরেজিতে প্যারিস কমিউন [ফরাসি commune শব্দের অর্থ শহর বা জেলা] হচ্ছে ১৮৭১ সালের ১৮ মার্চ থেকে ২৮ মে পর্যন্ত প্যারিস পরিচালনাকারী বিপ্লবী সমাজতান্ত্রিক সরকার। প্যারিসের মজুরদের দ্বারা প্রতিষ্ঠিত শ্রমিক শ্রেণির এই বিপ্লবী সরকার ৭৩ দিন টিকে থাকে। কমিউনের নির্বাচন ২৬ মার্চ অনুষ্ঠিত হয় এবং উক্ত নির্বাচনে ২০,০০০ অধিবাসীর বিপরীতে একজন হিসেবে ৯২ জন সদস্যের একটি কমিউন কাউন্সিল নির্বাচিত করা হয়। প্যারিস কমিউন রাষ্ট্র থেকে গির্জা এবং গির্জা থেকে স্কুলকে বিচ্ছিন্ন করে, স্থায়ী সৈন্যবাহিনীর বদলে আনে সর্বজনীন রূপে সশস্ত্র জনগণকে, জনগণ কর্তৃক বিচারক ও রাষ্ট্রের কর্মচারীদের নির্বাচন চালু করে, স্থির করে রাষ্ট্রের কর্মচারীদের বেতন শ্রমিকদের বেতনের বেশি হওয়া চলবে না, শ্রমিক ও শহুরে গরিবদের অর্থনৈতিক অবস্থা উন্নয়নে একগুচ্ছ ব্যবস্থা ইত্যাদি নেয়। কার্ল মার্কসের ভাষায় প্যারিস কমিউন ছিল প্রথম শ্রেনীহীন রাষ্ট্র, যেখানে সর্বহারার একনায়কত্ব প্রতিষ্ঠা হয়। মার্ক্স ধারণা করেছিলেন কমিউনের পতন ঘটতে পারে কারণ উপযুক্ত সময় এবং পরিস্থিতি ব্যতিরেকে এই সশস্ত্র সংগ্রামে শ্রমিক শ্রেনী সাময়িক বিজয়ী হয়েছে। এতদসত্ত্বেও তিনি মনে করেছেন সমাজতান্ত্রিক ইতিহাসের প্রেক্ষাপটে কমিউনের গুরুত্ব অপরিসীম।
প্যারিস কমিউন ছিল পৃথিবীর প্রথম প্রলেতারিয়েতের একনায়কত্বের বৈশিষ্ট্যসম্পন্ন এক রাষ্ট্র। ভ্লাদিমির ইলিচ লেনিনের "রাষ্ট্র ও বিপ্লব" নামক বইটি পাঠ করলেও বোঝা যাবে যে ১৮৭১ সালের প্যারিস কমিউনের অভিজ্ঞতার আলোকে শ্রমিক শ্রেণির একনায়কত্ব প্রতিষ্ঠার শর্তগুলো তিনি কীভাবে উপস্থাপন করেছেন। ইতিহাসের সর্বপ্রথম প্রতিষ্ঠিত শ্রমিক রাষ্ট্র প্যারিস কমিউনের প্রধান চারটি র্শত ছিল, যেমন,
১৮৭১ সালের ২১ মে তিয়েরের প্রতিবিপ্লবী সৈন্য প্যারিস প্রবেশ করে ও প্যারিস শ্রমিকদের ওপর নিষ্ঠুর দমননীতি চালায়। প্রায় ৩০,০০০ জন নিহত, ৫০,০০০ জন ধৃত ও হাজার হাজার লোক কারাদণ্ডিত হয়। বুর্জোয়া সেনাপতিবৃন্দের ঘোষিত নীতি ছিল 'কোনো দয়ামায়া দেখানো চলবে না'। কমিউনার্ড বা কমিউনের সেনানীদের দমন করতে তারা যে ভয়াবহ অত্যাচার ও বর্বরতার পরিচয় দিয়েছিল তা বর্ণনাতীত। যত্রতত্র গুলি করে, বেয়নেট দিয়ে খুঁচিয়ে, আগুন দিয়ে ইত্যাকার উপায়ে ভার্সাই সেনারা হত্যা করে সাধারন মানুষদের। এমনকি এই গনহত্যা থেকে নারী, শিশু, বৃদ্ধরাও ছাড় পায়নি।
নিজপাড়া ইউনিয়ন

নিজপাড়া ইউনিয়ন বাংলাদেশের দিনাজপুর জেলার বীরগঞ্জ উপজেলার একটি ইউনিয়ন।
বীরগঞ্জ উপজেলার একটি ইউনিয়ন হল নিজপাড়া ইউনিয়ন। উত্তরে মোহনপুর ইউনিয়ন, পশ্চিমে মরিচা ইউনিয়ন, দক্ষিণে সুজালপুর ইউনিয়ন এবং পূর্বে খানসামা উপজেলা। অত্র ইউনিয়ন উন্নয়নে বেশ কিছু ভালো এনজিও কাজ করছে।
৬নং নিজপাড়া ইউনিয়নের বর্তমান চেয়ারম্যান মোহাম্মদ আনিসুর রহমান ও ১২ জন ইউপি মেম্বার রয়েছেন।পা ড়া ইউনিয়ন ৯৪৮৭ একর আয়তন নিয়ে ইউনিয়ন পরিষদ চালায় জনগণের ভোটে নির্বাচিত চেয়ারম্যান। ২০০১ ইং সালের পরিসংখ্যান জরিপ অনুসারে এই ইউনিয়নে গ্রাম ভিত্তিক মোট জনসংখ্যা :২৫৯৯৪ জন। মোট জনসংখ্যার ১৩৩৪০ জন পুরুষ এবং ১২৬৫৪ জন মহিলা।
এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায়অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বণের সময়, মুসলমানদের ঈদ উৎযাপনের সময় এউপজেলায় বেশ উৎসবমুখর পরিবেশের সৃষ্টি হয়। ঢাক, ঢোল, কাসর, তোরংগ,বাঁশী এএলাকার বেশ জনপ্রিয় বাদ্যযন্ত্র। নিজপাড়া মিশন ক্যাথলিক চার্চ শুভ বড়দিন উতসব উল্লেখযোগ্য।
পূর্ব ও দক্ষিণদিকে রয়েছে আত্রাই নদী, ইউনিয়নের মাঝ দিয়ে বয়ে গেছে ছোট ঢেপা নদী ও সারিসুয়া নদী।
দিনাজপুর শহর থেকে বাস যোগে সোজা উত্তরে ৩৫ কিঃ মিঃ অদূরে নিজপাড়া মিশন অবস্থিত । খৃষ্টান সম্প্রদায়ের জন্য দিনাজপুর জেলার এটি একটি ঐতিহ্যবাহী প্রতিষ্ঠান । অবস্থান: ৬নং নিজপাড়া ইউনিয়নের ৫নং ওয়ার্ডে এ মিশন অবস্থিত ।
সংকটমোচন মহাবলী হনুমান

সংকটমোচন মহাবলী হনুমান (ইংরেজি: Sankatmochan Mahabali Hanuman) একটি ভারতীয় টেলিভিশন ধারাবাহিক যেটি সনি এন্টারটেইনমেন্ট টেলিভিশনে ৪ মে ২০১৫ তারিখ থেকে সম্প্রচারিত হয়েছে। এটিতে মোট ৬২৪টি পর্ব আছে। সনি এন্টারটেনমেন্ট টেলিভিশন এর পর এটি সনি আটে ২০১৯ সালের ডিসেম্বর মাস থেকে বাংলা ভাষায় সম্প্রচারিত হচ্ছে ।
সাইপ্রাস জাতীয় ক্রিকেট দল

সাইপ্রাস ক্রিকেট দল আন্তর্জাতিক ক্রিকেটে সাইপ্রাসের প্রতিনিধিত্ব করে। তারা ১৯৯৯ সালে আইসিসির অনুমোদিত সদস্য হয়। কিন্তু ২০০৬ সালের আগস্ট মাসের আগে তাদের আন্তর্জাতিক ক্রিকেটে অভিষেক হয় নি। তারা ২০০৬ সালের ইউরোপীয় ক্রিকেট চ্যাম্পিয়নশিপের চতুর্থ বিভাগে অংশগ্রহণের মাধ্যমে প্রথম আন্তর্জাতিক ক্রিকেটে অংশ নেয়। সেখানে তারা রানার্সআপ হয়। ২০০৭ সালে তারা ইউরোপীয় চ্যাম্পিয়নশিপ এর তৃতীয় বিভাগে অংশ নেয়, যেখানে তারা ৮ দলের মধ্যে ৭ম হয়। পরে সাইপ্রাস আইসিসি চতুর্থ বিভাগ আয়োজন করে এবং তারা টুর্নামেন্টটিতে চ্যাম্পিয়ন হয়। ২০১১ সালে সাইপ্রাস আইসিসি দ্বিতীয় বিভাগ টি-টুয়েন্টি চ্যাম্পিয়নশিপে অংশ নেয়, যেখানে সুইডেনকে ১০ম স্থান নিরধারনী ম্যাচে হারিয়ে তারা ১০ম হয়। ২৯ ডিসেম্বর ২০১২ অনুসারে আইসিসি ইউরোপীয় টুয়েন্টি২০ র‍্যাংকিঙ্গে সাইপ্রাসের অবস্থান ২৪ তম। 
বর্তমানে সাইপ্রাসের ঘরোয়া লীগে ১২টি দল রয়েছে, যেগুলো সাইপ্রাস, দক্ষিণ আফ্রিকা, জিম্বাবুয়ে, শ্রীলঙ্কা, পাকিস্তান, ভারত, অস্ট্রেলিয়া, বাংলাদেশ এবং ইংল্যান্ড এর খেলোয়াড়দের নিয়ে গঠিত। এছাড়াও এখানে একটি টুয়েন্টি২০ প্রতিযোগিতা অনুষ্ঠিত হয়।
নিম্নের তালিকায় সাইপ্রাসের ঘরোয়া ক্রিকেটের দলগুলো রয়েছে।
পক্ষ

পক্ষ () হিন্দু চন্দ্র পঞ্জিকার একটি মাসে একটি পাক্ষিক বা একটি চন্দ্রকলাকে বোঝায়। পক্ষ হল পূর্ণিমার উভয় দিকের সময়কাল।
হিন্দু পঞ্জিকা অনুসারে চান্দ্র মাসের দুটি পক্ষ রয়েছে এবং এটি অমাবস্যা দিয়ে শুরু হয়। চান্দ্র দিনগুলিকে বলা হয় তিথি; প্রতি মাসে ৩০টি তিথি থাকে। একটি পক্ষের ১৫টি তিথি থাকে। অমাবস্যার দিন এবং পূর্ণিমার দিনের মধ্যবর্তী প্রথম পক্ষকে গৌরপক্ষ বা শুক্লপক্ষ, এবং মাসের দ্বিতীয় পক্ষকে বধ্যাপক্ষ বা  কৃষ্ণপক্ষ বলা হয়।
শুক্লপক্ষ হল ১৫ দিনের সময়কাল, যা অমাবস্যা দিনের পরে শুরু হয় এবং পূর্ণিমা দিনে শেষ হয় এবং এটি শুভ বলে বিবেচিত হয়।
শুক্লপক্ষের উৎসবসমূহ:
কৃষ্ণপক্ষ হল ১৫ দিনের সময়কাল, যা পূর্ণিমার দিন পরে শুরু হয়, অমাবস্যায় শেষ হয়। কৃষ্ণপক্ষকে অশুভ বলে মনে করা হয়।
কৃষ্ণপক্ষের উৎসবসমূহ:
বিভব

বিভব বা ভোল্টেজ বা বিভব পার্থক্য বা বৈদ্যুতিক চাপ () হচ্ছে দুইটি বিন্দুর মধ্যে বৈদ্যুতিক বিভবের পার্থক্য। পরিবাহীর পরমাণুগুলোর ঋণাত্মক কণিকা বা ইলেকট্রনসমূহকে স্থানচ্যুত করতে যে বল বা চাপের প্রয়োজন হয়, তাকে বিভব বা ভোল্টেজ বলে। এককের আন্তর্জাতিক পদ্ধতিতে বিভব বা ভোল্টেজের প্রতীক V এবং একক Volt (ভোল্ট)। 
অন্যভাবে বলা যায় যে, অসীম বা শূন্য বিভবের স্থান থেকে একটি একক ধনাত্মক চার্জকে তড়িৎ ক্ষেত্রের কোনো বিন্দুতে আনতে যে পরিমাণ কাজ করতে হয়, তা হলো ঐ স্থানের বিভব বা ভোল্টেজ। তাই ভোল্টেজ কাজের আরেকটি রূপ। আরও বলা যায়, কোনো বস্তুর যে বৈদ্যুতিক ধর্মের কারণে তা অন্য বস্তুর সংস্পর্শে ঐ বস্তুটি আধান গ্রহণ বা প্রদান করে বা আধান গ্রহণ বা প্রদান হতে বিরত থাকে তাকে ঐ বস্তুর বিভব বলে। আবার তাপমাত্রার সাথে তুলনা করে বলা যায়, কোন বস্তুর পৃষ্ঠতলের একক ক্ষেত্রফলে যে পরিমাণ অস্থিতিশীল ধনাত্বক বা ঋনাত্বক চার্জ বা শূন্য চার্জ উপস্থিত থাকে তাকে ঐ সম্পূর্ণ বস্তুর তড়িৎ বিভব বা চার্জমাত্রা বা আধানমাত্রা বলে। অর্থাৎ বিভব হল কোন বস্তুর চার্জের ঘনত্ব। কোনো বর্তনীর দুটি বিন্দুর মধ্যে বিভব পরিমাপের জন্য ভোল্টমিটার ব্যবহার করা হয়।
যদি অসীম বা শূন্য বিভবের স্থান থেকে Q ধনাত্মক চার্জ তড়িৎ ক্ষেত্রের কোনো বিন্দুতে আনতে W পরিমাণ কাজ করতে হয়, তাহলে
অসীম বা শূন্য বিভবের স্থান থেকে যদি 1C (কুলম্ব) ধনাত্মক চার্জকে তড়িৎ ক্ষেত্রের কোনো বিন্দুতে আনতে 1J (জুল) কাজ করতে হয় তাহলে ঐ বিন্দুর বিভবকে 1V (ভোল্ট) বলে।
সাধারণত তড়িৎ বিষয়ক বিভিন্ন কাজে বিভব পার্থক্য ব্যবহার করা হয়। কারণ একটি বিন্দু থেকে আরেকটি বিন্দুতে তড়িৎ প্রবাহ করতে হলে অবশ্যই বিভব পার্থক্য সৃষ্টি করতে হবে। তড়িৎ উচ্চ বিভব থেকে নিম্ন বিভবের দিকে প্রবাহিত হয়। কোনো বস্তুর ধনাত্মক চার্জ বৃদ্ধি পাওয়া মানে বস্তুর বিভব বৃদ্ধি পাওয়া। আবার উল্লেখ্য, তড়িৎ উচ্চ বিভব থেকে নিম্ন বিভবের দিকে প্রবাহিত হয়, কিন্তু পরিবাহীর ইলেক্ট্রন নিম্ন বিভব থেকে উচ্চ বিভবের দিকে প্রবাহিত হয়। এভাবেই বিভবকে সংজ্ঞায়িত করা হয়েছে।
জনসংখ্যাতত্ত্ব

জনসংখ্যাতত্ত্ব বলতে মানব জনসংখ্যার সংখ্যাতাত্ত্বিক আলোচনা ও গবেষণাশাস্ত্রকে বোঝায়। সাধারণভাবে এই শাস্ত্রে যে কোনো বাস্তব জনসংখ্যা, অর্থাৎ স্থান ও কাল সাপেক্ষে পরিবর্তনশীল যে কোনো জনসমষ্টির বিশ্লেষণ সম্ভব। এতে উদ্দিষ্ট জনসংখ্যার আয়তন, গঠন ও জনবণ্টন সম্বন্ধে আলোকপাত করা যায়, আর সময়, জন্ম, পরিযান, আয়ুবৃদ্ধি ও মৃত্যু প্রভৃতি প্রভাবকের ফলে তার পরিবর্তনের বিশ্লেষণও করা যায়।
জনসংখ্যাতাত্ত্বিক বিশ্লেষণ-পদ্ধতিতে গোটা সমাজের পাশাপাশি নির্দিষ্ট কিছু সূচকের ভিত্তিতে নির্ধারিত জনসমষ্টিরও গবেষণা সম্ভব; এই সূচকগুলোর মধ্যে শিক্ষা, জাতীয়তা, ধর্ম এবং জাতি অন্যতম গুরুত্বপূর্ণ। শিক্ষাপ্রতিষ্ঠানগুলোয় জনসংখ্যাতত্ত্বকে সাধারণত সমাজবিজ্ঞানের শাখা হিসেবে গণ্য করা হলেও আলাদা জনসংখ্যাতত্ত্ব বিভাগেরও অস্তিত্ব আছে।
দ্য রয়েল বেঙ্গল টাইগার (চলচ্চিত্র)

দ্য রয়েল বেঙ্গল টাইগার একটি ভারতীয় বাংলা চলচ্চিত্র। ২০১৪ সালে চলচ্চিত্রটি মুক্তি পায়। চলচ্চিত্রটির পরিচালক রাজেশ গাঙ্গুলি। চলচ্চিত্রটি প্রোযোজনা করেছেন নিরজ পান্ডে এবং শীতল ভাটিয়া।
অভি (আবির চট্টোপাধ্যায়) সাধারণ বিনম্র ও নিরীহ বাঙ্গালি পরিবারের লোক এবং প্রতিবাদ কি তিনি জানেন না। তিনি তার স্ত্রী অপু (প্রিয়াঙ্কা সরকার) এবং তার ছেলে সঙ্গে কলকাতায় বসবাস করেন। তার একটি ভাড়াটে গত ছয় মাস গত তার মাসিক ভাড়া দেয় না এবং যখনই তিনি সব টাকা পরিশোধের জন্য অনুরোধ করেন তখনই সে অস্বীকার করেন। অভি কেবল তার অফিসে একজন কমকর্তা। কিন্তু তার নিজের সহকর্মী দিপংকর তাকে হিংসা করে এবং অভির বিরুদ্ধে মিথ্যাচার জন্য সুপারিশ করে ও অন্যান্য উপায় তার আরো পতন পরিকল্পনা করতে থাকে। কিন্তু নন্দিনী ও তার অন্যান্য সহকর্মী খুব ভাল বন্ধু।
২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৬ এপ্রিল থেকে ৫ মে, ২০১৫ তারিখ পর্যন্ত ওয়েস্ট ইন্ডিজ সফর করে। স্বাগতিক ওয়েস্ট ইন্ডিজ ক্রিকেট দলের বিপক্ষে তারা তিনটি টেস্টে অংশগ্রহণ করে। এর পূর্বে দলটি সেন্ট কিটস আমন্ত্রিত একাদশের বিপক্ষে দুইটি দুই দিনের প্রস্তুতিমূলক ক্রিকেট খেলায় অংশ নিয়েছে।
১৮ মার্চ, ২০১৫ তারিখে ইংল্যান্ড দলের সদস্যদের নামের তালিকা প্রকাশ করা হয়। ২০১৫ সালের ক্রিকেট বিশ্বকাপ চলাকালে মইন আলী ও ক্রিস উকস গুরুতর আহত হওয়ায় তারা দলে অন্তর্ভুক্ত হননি। কিন্তু দ্বিতীয় টেস্টে মইন আলী পুনরায় যোগ দেন। ক্যাপবিহীন অবস্থায় আদিল রশিদ, অ্যাডাম লিথ ও মার্ক উড দলে অন্তর্ভুক্ত হয়েছেন। এছাড়াও, ২০১৩-১৪ মৌসুমের অ্যাশেজ সিরিজের পর জোনাথন ট্রট প্রথমবারের মতো দলে যোগ দিয়েছেন। প্রথম টেস্টে ৩৮৪ উইকেট দখল করে জেমস অ্যান্ডারসন ইংল্যান্ডের সর্বোচ্চ উইকেটধারীর ভূমিকায় অবতীর্ণ হন।
এ সিরিজটি ১-১ ব্যবধানে ড্র হয়। এরফলে ২০১২ সালে সফরকারী ওয়েস্ট ইন্ডিজের বিপক্ষে উইজডেন ট্রফি জয় করায় তা অদ্যাবধি নিজেদের অনুকূলে রাখে। অ্যান্টিগুয়ায় অনুষ্ঠিত ১ম টেস্টে ড্র হবার পর গ্রেনাডায় ইংল্যান্ড ৯ উইকেটে জয় পায়। কিন্তু ৩য় টেস্ট তিনদিনেই শেষ হয়। ঐ টেস্টের ২য় দিনে ১৮ উইকেটের পতন ঘটে। দ্বিতীয় ইনিংসে ইংল্যান্ড দল মাত্র ১২৩ রানে অল-আউট হলে ১৯২ রানের জয়ের লক্ষ্যমাত্রা ৫ উইকেট হাতে রেখেই অতিক্রম করে ওয়েস্ট ইন্ডিজ দল।
নিম্নবর্ণিত কর্মকর্তাগণ খেলা পরিচালনা করেন:
পটিয়া সরকারি কলেজ

পটিয়া সরকারি কলেজ চট্টগ্রাম জেলার পটিয়া উপজেলায় অবস্থিত একটি সরকারি কলেজ। এটি ১৯৬২ সালে স্থাপিত হয় এবং এটি জাতীয় বিশ্ববিদ্যালয়ের অধিভুক্ত। 
অত্র কলেজটি চট্টগ্রাম জেলার পটিয়া থানার পাশে অবস্থিত।
পটিয়া উপজেলায় জিরো পয়েন্টে আরাকান সড়ক সংলগ্ন স্থানে ২.৫ একর জমির উপর কলেজের অবস্থান। পটিয়া ও আনোয়ারা থানার বিশিষ্ট বিদ্যানুরাগী ব্যক্তিদের নিয়ে ১৯৬২ সনে পটিয়া আদর্শ উচ্চ বিদ্যালয়ের ক্যাম্পাসকে কেন্দ্র করে পটিয়া কলেজের আনুষ্ঠানিক যাত্রা শুরু হয়।
১৯৬৩ সনে পটিয়া আদর্শ উচ্চ বিদ্যালয়ের দানকৃত ২.৫ একর জায়গায় কলেজের ভিত্তি প্রস্তর স্থাপন করা হয় এবং আগস্ট মাসের প্রথম সপ্তাহে ড. আতাউল হাকিম আনুষ্ঠানিকভাবে কলেজের ক্লাস উদ্বোধন করেন। ১৯৬৭ সালের ২৩ জুলাই কলেজের বিজ্ঞান ভবনের ভিত্তিপ্রস্তর স্থাপন করা হয়। ১৯৭১ সনে স্বাধীনতার মহান মুক্তিযুদ্ধে অত্র কলেজ গুরুত্বপূণ ভুমিকা পালন করে। ১৯৭১ সন পর্যন্ত বাবু শান্তিময় খাস্তগীর ও ‍হামিদুর রহমান সাহেবের আন্তরিক সহযোগিতায় আরও ৪.৭৬ একর জমি লাভ করে কলেজের কলেবর বৃদ্ধি হয়। ১৯৭৮ সনে পটিয়া কলেজকে জাতীয়করণ করার ঘোষণা দেয়া হয় ও ১ মার্চ ১৯৮০ সনে কলেজটি জাতীয়করণ করা হয়।
কলেজের অভ্যন্তরেই বিশাল আকৃতির পুকুর অবস্থিত।
ডিগ্রী পাস কোর্স ছাড়াও বর্তমানে ব্যবস্থাপনা, হিসাববিজ্ঞান, গণিত, পদার্থবিজ্ঞান, রসায়ন, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি, দর্শন, বাংলা ও ইংরেজি-এ ১১টি বিষয়ে অনার্স কোর্সের কার্যক্রম চলছে এবং আরো বিষয়ে অনার্স কোর্স চালু প্রক্রিয়াধীন রয়েছে।
সম্প্রতি ব্যবস্থাপনা, হিসাববিজ্ঞান বিষয় নিয়ে মাস্টার্স কোর্স চালু হয়েছে।
বর্তমানে কলেজে উচ্চ মাধ্যমিক, ডিগ্রী ও অনার্স শ্রেণীর ৫০০০ ছাত্র-ছাত্রীর জন্য ২টি বৃহদাকার ত্রিতল ভবন রয়েছে যার একটিতে বিজ্ঞানাগার সহ ১৮টি শ্রেণীকক্ষ ও অপরটিতে ৯টি শ্রেণীকক্ষ রয়েছে। তাছাড়াও লাইব্রেরীসহ ৬ কক্ষ বিশিষ্ট আরো একটি দ্বিতল প্রশাসনিক ভবন ও ছাত্র/ছাত্রীদের জন্য পৃথক কমনরুম রয়েছে।
২ কক্ষ বিশিষ্ট পটিয়া সরকারি কলেজ লাইব্রেরীর বইয়ের সংখ্যা প্রায় ৭৬২ টি’র মত।
হোক কলরব

হোক কলরব বাংলাদেশি সঙ্গীতশিল্পী শায়ান চৌধুরী অর্ণবের দ্বিতীয় একক স্টুডিও অ্যালবাম। জানুয়ারি, ২০০৬ সালে বেঙ্গল মিউজিক কোম্পানি লিমিটেড কর্তৃক বাংলাদেশের ঢাকায় এটি মুক্তি পায়।
এই অ্যালবামে মোট বারোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।
২০১৪ সালে যাদবপুর বিশ্ববিদ্যালয় ছাত্র আন্দোলনে প্রতিবাদের ভাষা হিসেবে "হোক কলরব" শব্দবন্ধটি ব্যাপকভাবে ব্যবহার করা হয়েছিল।
চাকা ভেকা

চাকা ভেকা বা গ্যানগেনিয়া কটকটি মাছ এক প্রকার কালচে রঙের, বড় মাথা বিশিষ্ট, স্বাদু পানির কদাকার মাছ। এটি বিভিন্ন নামে পরিচিত, যেমন- চাকা, চেকা-বেকা, চেকমেকা, চাগা, ব্যাঙ-সাবা, চেকভেগা, চেগাবেগা, কুরকুরি, গ্যানগ্যানে, কাউয়া মাছ ইত্যাদি। এটি বাংলাদেশ, ভারত ও মায়ানমার অঞ্চলের গঙ্গা-ব্রহ্মপুত্র এবং ইরাবতী নদীর অববাহিকা এলাকার নদী, খাল, বিল, পুকুর ইত্যাদি বিভিন্ন জলাশয়ে পাওয়া যায়। এটি সাধারণত কাদার নিচে লুকিয়ে থাকতে পছন্দ করে এবং অন্ধকার বা অল্প আলোতে ঘোরাফেরা করে থাকে। কুৎসিত বলে এটি সাধারণত খাওয়া হয় না, যদিও এটি বেশ সুস্বাদু। এর বৈজ্ঞানিক নাম "Chaca chaca"।
জীবিত অবস্থায় মাছটি ধরার পর মাছটি কটকট করে আওয়াজ করে বলে মাছটির নাম রাখা হয় কটকটি। মাছটি দেখতে ধূসর কালচে, মুখটি বড়, পিঠে নায়ের মাস্তুলের ন্যায় একটি বড় কাঁটা ও চেপটা আকৃতির বলে অনেকে এর নাম দিয়েছে চেকভেগা। ব্যাঙ মাছ রাখা হয়েছে দেখতে অনেকটা বেংগাচি আকৃতির বলে।
এদের দেহ সম্মুখে অবনত, পার্শ্বদিকে চাপা এবং পেছনে ক্রমান্বয়ে সরু হয়। মাথাটি বৃহৎ আকৃতির, দৃঢ়ভাবে অবনমিত এবং আয়তাকার।
কটকটি মাছ মূলত কাঁদাপানির মাছ। মাছটি জলাশয়ের পানির নিচে কাঁদার উপরে বাস করে। কাঁদা খায় এবং পানির উপরিভাগের মরা মাছ পচে কাঁদাতে পড়লে কটকটি মাছেরা সেগুলো খেয়ে জীবনধারন করে। সাম্প্রতিকালে নদীর পানি ও কাঁদা দূষণের ফলে এই কটকটি মাছের আবাসস্থল নষ্ট হয়ে গেছে। যার ফলে এই কটকটি মাছে সংখ্যা দিন দিন কমে যাচ্ছে।
প্রায় সকল নিম্ন এলাকাতেই কটকটি মাছ দেখা যায়। এ থেকে ধারণা করা যায় মাছটির আদি নিবাস সমুদ্র। কোন কোন প্রামান্য চিত্রে সমুদ্রের তলদেশে এসব কটকটি মাছের আকৃতির মাছ দেখতে পাওয়া যায়।
মাছটি বাংলাদেশ, ভারত, নেপাল অঞ্চলে পাওয়া যায়। ভারতের গঙ্গা ও ব্রহ্মপুত্র অববাহিকায় এদের ব্যাপক ভাবে বিস্তৃত।
নীলফামারীয়া সরুমাথা ব্যাঙ

নীলফামারীয়া সরুমাথা ব্যাঙ বা মাইক্রোহাইলা নীলফামারিয়েনসিস (দ্বিপদ নামকরণ:Microhyla nilphamariensis) (সাধারণ নাম:Nilphamarian narrow-mouthed frog) হচ্ছে Microhylidae পরিবারের একটি ব্যাঙের প্রজাতি।
এই প্রজাতি বাংলাদেশের নীলফামারী জেলার সৈয়দপুরের কয়া গোলাহাটে প্রাপ্ত একটি প্রজাতি।
এদের মাথার দৈর্ঘ্য প্রস্থের তুলনায় শতকরা ৭৭ ভাগ। জিনগত গবেষণাইয় দেখা গেছে "Microhyla ornata" প্রজাতির সাথে এদের অনেক মিল আছে।
রাজস্থান রয়্যালস

রাজস্থান রয়্যালস () হলো ইন্ডিয়ান প্রিমিয়ার লিগের গোলাপী নগরী খ্যাত জয়পুরের প্রতিনিধিত্বকারী ক্রিকেট দল। বর্তমানে দলটির অধিনায়ক হিসেবে নেতৃত্ব দিচ্ছেন সঞ্জু স্যামসন এবং কোচের দায়িত্ব পালন করছেন কুমার সাঙ্গাকারা। রয়্যালস সাবেক অস্ট্রেলিয়ান স্পিনার শেন ওয়ার্নের অসাধারণ অধিনায়কত্বের উপর ভর করে আইপিএল এর প্রথম সংস্করণে জয়লাভ করেন।
রয়্যালসকে প্রায়শ "মানিবল দল" হিসেবে বলা হয়ে থাকে। দলীয় সর্বোচ্চ রান সংগ্রকারী হিসেবে শেন ওয়াটসন এবং সর্বোচ্চ উইকেট সংগ্রকারী হিসেবে সিদ্ধার্থ ত্রিবেদী রয়েছেন।
সূচক
বিশেষ অবদানগুলি হাইলাইট করা হলো
ছুঁয়ে দিলে মন

ছুঁয়ে দিলে মন ২০১৫ সালের একটি বাংলাদেশী প্রনয়ধর্মী চলচ্চিত্র। এশিয়াটিক ধ্বনিচিত্র ও মনফড়িংয়ের যৌথ প্রযোজনায় পরিচালনা করেন শিহাব শাহীন। প্রধান চরিত্রে অভিনয় করেন আরিফিন শুভ ও জাকিয়া বারী মম এবং ইরেশ যাকের ও মিশা সওদাগর প্রধান সহায়ক ভূমিকায় অভিনয় করেছেন। এতে একটি শৈশব প্রেমের গল্প রয়েছে যা হৃদয়পুরে ঘটে এবং কীভাবে দুটি প্রেমিক বড় হওয়ার সাথে সাথে আলাদা হয়ে যায়। ১০ই এপ্রিল চলচ্চিত্রটি বাংলাদেশের প্রেক্ষাগৃহে মুক্তি পায়।
চলচ্চিত্রটিতে হৃদয়পুরের ছেলে আবির। এলাকার বড় ভাইয়ের প্রেমে সাহায্য করতে গিয়ে টিনেজার আবিরের পরিচয় হয় নীলার সাথে। সেই সময়েই দুজনের মধ্যে ভাল লাগা তৈরি হয় কিন্তু এরপরই ঘটে কিছু বিচ্ছিন্ন ঘটনা।
তারা হয়ে যায় আলাদা। দু’জন দু’জনের কাছ থেকে অনেক দূরে। বারো বছর পর একদিন হরতাল-অবরোধের বদৌলতে দুজনের দেখা হয়ে যায়। কিন্তু এই বারো বছরে বদলে গেছে অনেক কিছু। এই বদলে যাওয়া ব্যাপারগুলো নিজেদের আয়ত্তে আনতে যুদ্ধে নামে আবির, আর সেই যুদ্ধে গোপনে সাহায্য করে অদ্ভুত সিদ্ধান্তহীনতায় ভূগতে থাকা নীলা। মূলত এখান থেকেই শুরু হয় ‘ছুঁয়ে দিলে মন’ সিনেমার গল্প।
শূন্য (ব্যান্ড)

শূন্য বাংলাদেশের জনপ্রিয় অল্টারনেটিভ রক ব্যান্ডগুলোর মধ্যে একটি যা ২০০৭ সালে ঢাকায় গঠিত হয়। এ পর্যন্ত তাদের পাঁচটি একক এবং পাঁচটি মিশ্র অ্যালবাম মুক্তি পেয়েছে। তাদের প্রথম অ্যালবাম "নতুন স্রোত" ২০০৮ সালে এবং সর্বশেষ অ্যালবাম "লটারি" ২০১৭ সালে প্রকাশিত হয়।
ভোকাল ইমরুল করিম এমিল ও লিড গিটারিস্ট শাকের রাজা মিলে ২০০৭ সালে ব্যান্ডটি গড়ে তোলেন। কিছুদিনের মধ্যে বেস গিটারিস্ট এন্ড্রু মাইকেল গোমেজ ও ড্রামার রাফাতুল বারী লাবিব তাঁদের সাথে যোগ দেন। একই বছর ফুয়াদ আল মুকতাদিরের "বন্য" অ্যালবামের "প্রত্যাশা" গানের মধ্য দিয়ে শূন্য ব্যান্ডের যাত্রা শুরু। ২০০৮ সালে "রঙ" নামক মিশ্র অ্যালবামে তাদের স্বপ্নঘুড়ি শিরোনামে একটি গান প্রকাশ পায়। সে বছরই তারা "নতুন স্রোত" নামে একক অ্যালবাম প্রকাশ করে। পরের বছর প্রকাশিত হয় শূন্যর দ্বিতীয় অ্যালবাম "শত আশা"। এই অ্যালবামের শত আশা গানটি ব্যাপক জনপ্রিয়তা পায় এবং ২০১১ ক্রিকেট বিশ্বকাপে গ্রামীণফোন গানটিকে আবহ সঙ্গীত হিসেবে ব্যবহার করে।
২০১১ সালেই শূন্য প্রকাশ করে তাদের তৃতীয় অ্যালবাম "গড়বো বাংলাদেশ"। ২০১২ সালে ঢাকা গ্ল্যাডিয়েটরস দলের থিম সংও গায় শূন্য। ২০১৪ সালে প্রকাশিত হয় তাদের চতুর্থ অ্যালবাম "ভাগো"। ২০১৫ ক্রিকেট বিশ্বকাপে চলো বাংলাদেশ গানটিতে কণ্ঠ দেয় দলটি। রবি প্রযোজিত দেশপ্রেমিকের গান শিরোনামের একটি গানেও কণ্ঠ দেয় তারা। সর্বশেষ ২০১৭ সালে প্রকাশিত হয় তাদের পঞ্চম অ্যালবাম "লটারি"। বাংলাদেশ জাতীয় ক্রিকেট দলকে তাদের আসন্ন ২০১৯ ক্রিকেট বিশ্বকাপে উৎসাহিত করার জন্য, তারা চলবে লড়াই গানটিও গেয়েছিল।
২০২১ সালে, শূন্য বিবিয়া নামে একটি গান প্রকাশ করেছেন ১ জানুয়ারী যার কথা লিখেছেন বৃষ্টি দেসা। বিবিয়া দক্ষিণের একটি গল্প এবং এটি একজন মৎস্যজীবীর একটি লুলাবি, যে তার কাজের জন্য এতটা অপ্রত্যাশিত সমুদ্রে যাওয়ার আগে তার মেয়েকে ঘুমের জন্য ছেড়ে দিচ্ছে। শূন্যের বেহুলা গানটি প্রকাশিত হয় ২০ মার্চ তানভীর চৌধুরী কোথায়। বেহুলা উত্তরের একটি গল্প এবং গানটি বেহুলার পৌরাণিক কাহিনীর প্রতিনিধিত্ব করে এবং এটি শিব পুরাণ এবং বাংলা মধ্যযুগীয় মহাকাব্যের মনসামঙ্গল ঘরানার উপর ভিত্তি করে তৈরি। গানটিতে প্রথম অ্যানিমেটেড মিউজিক ভিডিও ছিল যা একটি কিংবদন্তি মিথ এবং একটি ভিডিও গেমের প্রবৃত্তিকে চিত্রিত করেছিল।
আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

ক্রিকেটে পাঁচ-উইকেট প্রাপ্তি বলতে বোলার কর্তৃক কোন একটি ইনিংসে ৫ বা ততোধিক উইকেট লাভ করাকে বুঝায়। এটিকে অনেক সময় ‘ফাইভ-ফর’ অথবা ‘ফিফার’ নামে অভিহিত করা হয়। এ ধরনের প্রাপ্তিকে বোলারের উল্লেখযোগ্য অর্জন হিসেবে বিবেচনা করা হয়ে থাকে। আগস্ট, ২০২০ সাল পর্যন্ত আন্তর্জাতিক ক্রিকেট অঙ্গনে কমপক্ষে ১৫-বার ৫ উইকেট লাভকারী ৫৬জন বোলার এ অর্জনে যুক্ত হয়েছেন।
অস্ট্রেলিয়ার বিখ্যাত লেগ স্পিনার ও অধিনায়ক রিচি বেনো ১৯৫২ থেকে ১৯৬৪ সালের মধ্যে ৬৩ টেস্টে অংশগ্রহণ করেন। উইকেট প্রতি গড়ে ২৭.০৩ রান প্রদান করে তিনি ২৪৮ উইকেট দখল করেন। তন্মধ্যে তিনি ১৬-বার পাঁচ-উইকেট লাভ করতে সক্ষমতা দেখান। ১৯৬২ সালে উইজডেন ক্রিকেটার্স অ্যালমেনাক তাকে অন্যতম বর্ষসেরা ক্রিকেটাররূপে নামাঙ্কিত করে। ২০০৭ সালে অস্ট্রেলিয়ান ক্রিকেট হল অব ফেমে অন্তর্ভুক্ত হওয়াসহ জানুয়ারি, ২০০৯ সালে আইসিসি ক্রিকেট হল অব ফেমের উদ্বোধনকালে অন্যতম সদস্য মনোনীত হন। ক্রিকেট লেখক লিও ম্যাককিনস্ট্রি ১৯৯৮ সালে তাকে বিশ্ব ক্রিকেটের অন্যতম সেরা কুশলী [[ক্রিকেট|ক্রিকেটার]] ও অন্যতম সেরা [[অল-রাউন্ডার]] হিসেবে আখ্যায়িত করেন। উল্লেখ্য যে, তিনিই প্রথম ক্রিকেটার যিনি টেস্ট ক্রিকেটে ২০০ উইকেট লাভের পাশাপাশি ২,০০০ [[রান (ক্রিকেট)|রান]] সংগ্রহ করেছিলেন।
জানুয়ারি, ১৯৫২ সালে [[সিডনি ক্রিকেট গ্রাউন্ড|সিডনি ক্রিকেট গ্রাউন্ডে]] [[ওয়েস্ট ইন্ডিজ ক্রিকেট দল|ওয়েস্ট ইন্ডিজের]] বিপক্ষে তার টেস্ট অভিষেক ঘটে। ঐ খেলায় অস্ট্রেলিয়া দল ২০২ রানের বিরাট ব্যবধানে [[ফলাফল (ক্রিকেট)|জয়]] পেয়েছিল। [[Australian cricket team in India in 1956–57|১৯৫৬-৫৭]] মৌসুমে [[Jawaharlal Nehru Stadium, Chennai|কর্পোরেশন স্টেডিয়ামে]] [[ভারত জাতীয় ক্রিকেট দল|ভারতের]] বিপক্ষে অনুষ্ঠিত খেলায় তিনি প্রথমবারের মতো পাঁচ-উইকেট পান। ঐ টেস্টের প্রথম ইনিংসে নিজস্ব সেরা ৭/৭২ লাভ করেন। [[ইডেন গার্ডেন্স|ইডেন গার্ডেন্সের]] তৃতীয় টেস্টের উভয় ইনিংসেই পাঁচ-উইকেট উইকেট পেয়েছিলেন। ঐ টেস্টে তিনি সর্বমোট ১১ উইকেট পান ১০৫ রানের বিনিময়ে যা তার টেস্টে [[Bowling analysis|সেরা সংগ্রহ]]।
পাঁচটি ভিন্ন দেশের বিপক্ষে ১৬-বার পাঁচ-উইকেট উইকেটে পেয়েছেন যাতে তার দল হারেনি। পাঁচবার পাঁচ-উইকেট নিয়ে ভারত ও [[দক্ষিণ আফ্রিকা জাতীয় ক্রিকেট দল|দক্ষিণ আফ্রিকার]] বিপক্ষে তিনি অধিকতর সফলকাম ছিলেন। মোট ১২টি [[Cricket field|মাঠে]] তিনি এ অর্জন লাভ করেন। তন্মধ্যে ১১টিই আসে অস্ট্রেলিয়ার বাইরে থেকে। এপ্রিল, ২০১৫ পর্যন্ত সর্বকালের সেরা পাঁচ-উইকেটলাভকারীদের তালিকায় তার অবস্থান ৩১তম।
[[বিষয়শ্রেণী:অস্ট্রেলীয় ক্রিকেটারদের তালিকা]]
[[বিষয়শ্রেণী:আন্তর্জাতিক ক্রিকেটে পাঁচ-উইকেট লাভকারী খেলোয়াড়দের তালিকা]]
[[বিষয়শ্রেণী:ক্রিকেট সম্পর্কিত তালিকা]]
[[বিষয়শ্রেণী:অস্ট্রেলীয় ক্রিকেট তালিকা]]
গোষ্ঠ গোপাল দাস

বাউল সম্রাট গোষ্ঠ গোপাল দাস (১৯৪৮–১৯৮৬) ছিলেন বিখ্যাত বাঙালী লোকসঙ্গীত শিল্পী।
গোষ্ঠ গোপাল দাস ১৯৪৮ সালে ভারতের পশ্চিমবঙ্গের বগুলায় জন্ম নেন। তিনি ১৯৮৬ সালে মারা যান।
সানরাইজার্স হায়দ্রাবাদ

সানরাইজার্স হায়দ্রাবাদ (, ) (প্রায়ই সংক্ষিপ্তাকারে SRH বলা হয়) হল হায়দ্রাবাদ ভিত্তিক ইন্ডিয়ান প্রিমিয়ার লিগের একটি ক্রিকেট প্রতিনিধিত্বকারী একটি দল। দলটি সান টিভি চ্যানেল নেটওয়ার্কের কালানিথি মারানের মালিকানাধিন। ড্যানিয়েল ভেট্টোরি প্রধান কোচ এবং সাইমন হেমলেট দলটির সহকারী কোচের দায়িত্ব পালন করছেন। কৃশ শ্রীকান্ত ও ভিভিএস লক্ষ্মণ দলটির প্রশিক্ষকের দায়িত্ব পালন করছেন। এছাড়াও মুত্তিয়া মুরালিধরন বোলিং কোচ ও পরামর্শদাতা হিসেবে কাজ করছেন।
এরা ২০১৬ সালের আইপিএল এ ব্যাপক প্রতিযোগিতায় প্রথমবার ট্রফি জয় করে।
সূচক
বিশেষ অবদানগুলি হাইলাইট করা হলো
আলকরা ইউনিয়ন

আলকরা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
আলকরা ইউনিয়নের আয়তন ১৯.৬৪ বর্গ কিলোমিটার।
আলকরা ইউনিয়নের জনসংখ্যা ৩৫,১৮৬ জন। এর মধ্যে পুরুষ ১৬,৪৭৯ জন এবং মহিলা ১৮,৭০৭ জন।
চৌদ্দগ্রাম উপজেলার সর্ব-দক্ষিণে আলকরা ইউনিয়নের অবস্থান। এ ইউনিয়নের উত্তরে জগন্নাথদীঘি ইউনিয়ন ও গুণবতী ইউনিয়ন; পশ্চিমে গুণবতী ইউনিয়ন ও নাঙ্গলকোট উপজেলার সাতবাড়িয়া ইউনিয়ন; দক্ষিণে ফেনী জেলার দাগনভূঞা উপজেলার সিন্দুরপুর ইউনিয়ন, ফেনী সদর উপজেলার শর্শদি ইউনিয়ন ও ধর্মপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
আলকরা ইউনিয়ন চৌদ্দগ্রাম উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নে ২৮টি গ্রাম আছে, গ্রামগুলো হল:
১.বাকগ্রাম, 
২.বান্দেরজলা,
৩.আলকরা, 
৪.নারানকুরী,
৫.কুলাসার, 
৬.ধোপাখিলা, 
৭.জঙ্গলপুর
৮.পশ্চিম ডেকরা, 
৯.আশফালিয়া, 
১০.দামারপাড়া, 
১১.মনিপুর,
১২.পূর্ব ডেকরা, 
১৩.লাটিমী,
১৪.কাইচ্ছুটি, 
১৫.দত্তসার, 
১৬.ছিনাইমুড়ী
১৭.কুঞ্জশ্রীপুর, 
১৮.লক্ষীপুর, 
১৯.কেন্দুয়া, 
২০.সাহেবনগর,
২১.শিলরী, 
২২.বুড়নকরা, 
২৩.পদুয়া, 
২৪.পোটকরা,
২৫.সোনাইছা, 
২৬.গোলাইকরা, 
২৭.সাতচর, 
২৮.ভাজনকরা।
আলকরা ইউনিয়নের সাক্ষরতার হার ৫৫%। এ ইউনিয়নে ১টি মহিলা কলেজ, ৬টি মাধ্যমিক বিদ্যালয়, ১০টি মাদ্রাসা ও ১৩টি প্রাথমিক বিদ্যালয় রয়েছে।
শিক্ষা প্রতিষ্ঠানঃ
 ★ উচ্চ বিদ্যালযঃ
 ★ মাদ্রাসাঃ
 ★ প্রাথমিক বিদ্যালয়ঃ
সড়কপথে ঢাকা-চট্টগ্রাম মহাসড়কের লাটিমী রাস্তার মাথা অথবা পদুয়া রাস্তার মাথা হয়ে আলকরা ইউনিয়নে যোগাযোগ করা যায়। এছাড়া গুণবতী রেলস্টেশন হয়ে রেলপথেও এ ইউনিয়নে যোগাযোগ করা যায়।
আলকরা ইউনিয়নের পশ্চিম সীমান্ত দিয়ে বয়ে চলেছে ছোট ফেনী নদী।
আলকরা ইউনিয়নে ৭টি হাট-বাজার রয়েছে।যেমনঃ
সূরা আশ-শূরা

আশ-শূরা, (, (পরামর্শ), মুসলমানদের ধর্মীয় গ্রন্থ কুরআনের ৪২ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৩ টি।
এই সূরার ৩৮ নং আয়াতের وَاَمْرُهُمْ شُوْرَي بَيْنَهُمْ আয়াতাংশ থেকে এর নামকরণ করা হয়েছে। এ নামের তাৎপর্য হলো, এটি সেই সূরা যার মধ্যে শূরা শব্দটি আছে।
শ্রদ্ধা কাপুর

শ্রদ্ধা কাপুর (, জন্ম মার্চ ৩, ১৯৮৭) একজন ভারতীয় চলচ্চিত্র অভিনেত্রী এবং সঙ্গীতশিল্পী, যিনি মূলত বলিউডে কাজ করে থাকেন। তিনি অভিনেতা শক্তি কাপুরের মেয়ে। ২০১০ সালে "টিন পাট্টি" চলচ্চিত্রে একটি সংক্ষিপ্ত ভূমিকায় প্রথম অভিনয় করেন এবং পরবর্তীতে ২০১১ সালে "লাভ কা দ্য ইন্ড" চলচ্চিত্রে মুখ্য ভূমিকায় অভিনয় করেন। কাপুর "আশিকি ২" প্রণয়ধর্মী নাট্য চলচ্চিত্র এবং পরবর্তীকালে বাণিজ্যিকভাবে সফল থ্রিলার "এক ভিলেন" (২০১৪) এবং সমালোচকদের কর্তৃক বহুল প্রশংসিত নাট্য "হায়দার" চলচ্চিত্রে তার অভিনয়ের জন্য শ্রেষ্ঠ অভিনেত্রীর জন্য ফিল্মফেয়ার পুরস্কার মনোনয়ন লাভ করেন।
অনিন্দিতা পাল

অনিন্দিতা পল একজন ভারতীয় গায়ক যিনি প্রধানত অসমীয়া, বাংলা এবং হিন্দি গান করেন।
শৈশবে অনিন্দিতার পিতা-মাতা গুয়াহাটির শিল্পী মিউজিক স্কুলে তার নামভর্তী করেন। সেখানে তিনি দ্বীপেন রয়ের তত্বাবধানে ভারতীয় শ্রাস্ত্রীয় সঙ্গীতের প্রশিক্ষণ প্রাপ্ত করেন। পণ্ডিত অজয় চক্রবর্তী ও জয়দ্বীপ জয়পুরয়ালের থেকে তিনি সঙ্গীতের শিক্ষা লাভ করেন। ২০০১ সনে তিনি গুয়াহাটির কটন কলেজ থেকে ইংরেজি বিষয়ে স্নাতক ডিগ্রী লাভ করেন। শিক্ষা সমাপ্ত করে তিনি সঙ্গীত জীবনের কেরিয়ার উন্নত করার জন্য মুম্বাইয়ে গমন করেন।
বিলত তিরেবিরায় নামক অ্যালবামে গান গেয়ে তিনি সঙ্গীত জীবন আরম্ভ করেন। অ্যালবামটি ছিল বাউলী কবি কমলানন্দ ভট্টাচার্যের গানের সংগ্রহ। বিলত তিরেবিরায় ও চরাই হালধীয়া পাখিও ধুনীয়া গানের জন্য তিনি জনসাধরনের মন জয় করতে সক্ষয় হয়। এরপর তিনি লগন, সুরর জিঞ্জিরি, সুরঞ্জনা, শ্রতিধারা, বরষুণ ইত্যাদি অ্যালবামে গান গায়।
২০০১ সালে, পাল বলিউড মিউজিক ইন্ডাস্ট্রিতে আত্মপ্রকাশ করেন যেখানে তিনি জুবিনের অ্যালবাম "নুপুর" থেকে তার সহ-গায়িকা জুবিন গার্গ এবং সাগরিকা মুখার্জী এর সাথে একটি গান গেয়েছিলেন।‌
২০১০ সনে তার নিজস্ব অ্যালবাম তোমার প্রশংসাত মুক্তি পায়। এছাড়াও তিনি বহুসংখ্যক অসমীয়া চলচ্চিত্র যেমন প্রেম ভরা চকুলো, প্রেম আরু প্রেম, দীনবন্ধু, অধীনায়ক, চেনাই মোর ঢুলীয়া, আমি অসমীয়া, জেতুকা পাতর দরে, এখন নেদেখা নদীর সীপারে, রাগ- দ্য হ্রিদম অফ লাভ, গানে কি আনে ইত্যাদিতে গান ও বাংলা চলচ্চিত্র কুমাওনের কন্যা ও হিন্দি চলচ্চিত্র স্ট্রিংস, হামরাহি, ধারা ইত্যাদিতে গান গেয়েছেন। ছত্তীসগড়ের চলচ্চিত্র ভকলায় তিনি লতা মাঙ্গেসকরের সহিত তিনি গান গেয়েছেন । এছাড়াও তিনি ভারতের বিভিন্ন প্রান্তে বিভিন্ন বিখ্যাত গায়ক যেমন বাবুল সুপ্রিয়, অণুপ জলুটা ইত্যাদির সহিতও গান গেয়েছেন।
পুণ্য

পুণ্য শব্দটি প্রধানত ধর্মীয় ভক্তি বা আধ্যাত্মিকতাকে বোঝাতে ব্যবহৃত হয়। পুণ্যের প্রচলিত ধারণাসমূহের একটি অতি সাধারণ উপাদান হল নম্রতা বা নিরহঙ্কারিতা। এছাড়া বিভিন্ন ধর্মে ঈশ্বরের সান্নিধ্য ও সহায় লাভৰ উপায়কেও পুণ্য হিসেবে নির্দেশ করা হৈছে।
ডিডি ন্যাশনাল

ডিডি ন্যাশনাল (এছাড়াও ডিডি ওয়ান নামেও পরিচিত) হল একটি ভারতীয় রাষ্ট্রীয় মালিকানাধীন সাধারণ বিনোদনমূলক টেলিভিশন চ্যানেল। এটি ভারতীয় পাবলিক সার্ভিস ব্রডকাস্টিং কর্পোরেশের পোত চ্যানেল এবং ভারতের সবচেয়ে ব্যাপকভাবে উপলব্ধ টেরেস্ট্রিয়াল টেলিভিশন চ্যানেল হিসেবে পরিচিত।
ডিডি ন্যাশনাল ভারত সরকারের জাতীয় চ্যানেল কিন্তু সম্পাদকীয়তার স্বাধীনতা রয়েছে।
২০০০ গ্রীষ্মকালীন অলিম্পিকে নেপাল

নেপাল, অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে অংশগ্রহণ করে।
পুরুষদের ৫০ মিটার ফ্রিস্টাইল
মহিলাদের ৫০ মিটার ফ্রিস্টাইল
আহমেদ হোসেইন

আহমেদ হোসেইন (১৮৯৬ - ১৯৬১), ছিলেন একজন রাজনীতিবিদ যিনি ১৯৪৬/৫৭-এ হোসেন শহীদ সোহ্‌রাওয়ার্দীর মন্ত্রীসভার কৃষি, বন ও মৎস্য মন্ত্রনালয়ের মন্ত্রী হিসেবে দায়িত্ব পালন করেন। তিনি রংপুর জেলা পরিষদের (অখণ্ড বাংলা) চেয়ারম্যান ১৯৫৫/৫৬-এ আবু হোসেন সরকার-এর মন্ত্রিসভায় পূর্ব পাকিস্তানের কৃষি মন্ত্রী হিসেবে দায়িত্ব পালন করেন। ১৯৩৭ থেকে ১৯৫৮ সাল পর্যন্ত তিনি এমএলএ ও সংসদ সদস্য হিসেবে তার গাইবান্ধা জেলার তার নির্বাচনী এলাকা সাঘাটা ও ফুলছড়ির প্রতিনিধিত্ব করেন।
নাটোর সরকারি বালক উচ্চ বিদ্যালয়

নাটোর সরকারি বালক উচ্চ বিদ্যালয় বাংলাদেশের নাটোর সদরের একটি বিদ্যালয়। পূর্বে এই বিদ্যালয়ের নাম ছিল জিন্নাহ মেমোরিয়াল হাই স্কুল স্কুল। এখানে তৃতীয় থেকে দশম শ্রেণী পর্য্যন্ত পাঠদান করা হয়ে থাকে।ভর্তি পরীক্ষার মাধ্যমে উন্নীত হলে এই বিদ্যালয়ে অধ্যায়নের সুয়োগ পাওয়া যায়।
বর্তমান বিদ্যালয়টি ১৯১০ সালে নাটোর চৌধুরী বাড়ির শিক্ষানুরাগী সমাজসেবক খান বাহাদুর এরশাদ আলী খান চৌধুরী শহরের মীরপাড়ায় স্থানীয় লোকজনের সহায়তায় মাদ্রাসা-ই-আঞ্জুমানিয়া নামে প্রতিষ্ঠা করেন। ১৯১৯ সালে প্রতিষ্ঠানটি আঞ্জুমানিয়া মিডল ইংলিশ স্কুল নাম লাভ করে। ১৯৪৭ সালে দেশ বিভাগের পর পাকিস্তানের প্রতিষ্ঠাতা মোহাম্মদ আলী জিন্নাহর নামানুসারে স্কুলটি জিন্নাহ মেমোরিয়াল ইংলিশ হাই স্কুল এবং পরে জিন্নাহ মডেল হাই স্কুল নাম লাভ করে। ১৯৬৮ সালের ১লা মে স্কুলটি সরকারিকরণ করা হয়। দেশ স্বাধীন হওয়ার পর ১৯৭২ সালে স্কুলটির নামকরণ করা হয় নাটোর সরকারি উচ্চ বালক বিদ্যালয় নামে। উত্তোরত্তর ছাত্রসংখ্যা বৃদ্ধি পাওয়ায় এবং স্থান সংকুলান না হওয়ায় ২০০০ সালে বর্তমান স্থান উত্তর বড়গাছার হাফরাস্তা এলাকা সংলগ্ন স্থানে স্থাপন করা হয় বিদ্যালয়টি।
বিদ্যালয়টি নাটোর পৌরসভার ৭ নং ওয়ার্ডের বড়গাছা মৌজায় ঢাকা-রাজশাহী মহা সড়ক এর দক্ষিণ পাশে অবস্থিত।
মোট একাডেমিক ভবন সংখ্যা ৩। প্রশাসনিক ভবন ২ তলা বিশিষ্ট, একাডেমিক ভবন ১টি ৩ তলা এবং অপরটি ৪ তলা বিশিষ্ট। প্রশাসনিক ভবনে মোট কক্ষ ২০টি। তার মধ্যে ১টি প্রধান শিক্ষকের অফিস কক্ষ। ১টি শিক্ষক মিলনায়তন, ১টি লাইব্রেরী, ৩টি বিজ্ঞানাগার, ১টি কম্পিউটার কক্ষ এবং অবশিষ্ট কক্ষগুলো শ্রেণিকক্ষ হিসাবে ব্যবহৃত হয়। একাডেমিক ভবনসহ মোট ২৩টি শ্রেণিকক্ষ ও ১টি ছাত্র মিলনায়তন। এছাড়াও প্রধান শিক্ষকের বাসভবন এবং ১টি ডরমেটরী ভবন আছে।স্কুল আঙ্গিনার অভ্যন্তরে দ্বিতল বিশিষ্ট একটি ছাত্র হোস্টেল বিদ্যমান।
ভিক্ষুক

ভিক্ষা হচ্ছে কোন রকম লেনদেনের চিন্তা ছাড়াই, অপরের অনুগ্রহে অর্থ আদায়ের চেষ্টা। বিভিন্ন জনসমাগমপূর্ন স্থান, যেমন শহুরে পার্ক, ব্যাস্ত বাজার, বাস কিংবা ট্রেন স্টেশনে ভিক্ষুকদের দেখা যায়। অর্থ ছাড়াও তারা খাদ্য, পানীয়, সিগারেট কিংবা অন্যান্য কিছু চেয়ে থাকে।
কানাডিয়ান মেডিক্যাল এসোসিয়েশনের জার্নালে, ভিক্ষুকদের উপর প্রকাশিত এক গবেষণা থেকে দেখা যায়, ৭০% ভিক্ষুকই একটি নিম্ন-আয়ের চাকুরির দিকে আগ্রহ প্রকাশ করে। মূলত, তাদের আগ্রহ একটি 'নিয়মিত আয়' অথবা 'উদ্বাস্তু অবস্থার উন্নতিসাধনের' দিকে থাকে। যদিও, তাদের অনেকেই মনে করে মানসিক, স্বাস্থ্যগত কিংবা স্বল্প-দক্ষতার কারণে তারা সাধারণ চাকুরির অনুপযোগী।
ইতিহাসের আদি থেকেই মানব সমাজে ভিক্ষুকেরা বিদ্যমান ছিল। পৃথিবীর প্রায় সকল শহরেই ভিক্ষাবৃত্তি প্রচলিত ছিল, যদিও এর ধরন কিংবা পদ্ধ্বতিতে বিভিন্ন অঞ্চলে বিভিন্নতা দেখা যায়।
প্রাচীন গ্রীকরা দরিদ্রদের দু'ভাগে ভাগ করে। "ptochos" (গ্রীকঃπτωχός, "নিষ্ক্রিয় দরিদ্র" বা "ভিক্ষুক") এবং "penes" (গ্রীকঃ ποινής, "সক্রিয় দরিদ্র")। এদের মাঝে "penes" বা সক্রিয় দরিদ্রেরা ছিল অপেক্ষাকৃত উচ্চ সামাজিক মর্যাদাসম্পন্ন। নূতন নিয়মে যিশুকে বর্ণনা করা হয় ১ম ভাগ অথবা ভিক্ষুকদের ত্রাণকর্তা হিসেবে, যাদের সাধারণভাবে দরিদ্র কিংবা সমাজের নিকৃষ্টতম বলে মনে করা হত।
১৫৬৬ সালে ভবঘুরে ভিক্ষুকদের বিরুদ্ধে থমাস হারমান একটি আইন জারি করেন। আধুনিক ইংল্যান্ড এর শুরুর দিকে রবার্ট গ্রীন তার কোনি-ক্যাচিং পুস্তিকায় তর্ক উত্থাপন করেন যে, সমাজের "সম্মানিত" ব্যাক্তিদের মাঝে জঘন্যতম অপরাধ বিদ্যমান। দ্য বেগার'স অপেরা তিন পর্বে রচিত একটি গীতিনাট্য যা ১৭২৮ সালে জন গে রচনা করেন। "দ্য লাইফ এন্ড এডভেঞ্চারস অব ব্যাম্ফিল্ড মুর কের‍্যু প্রথম প্রকাশিত হয় ১৭৪৫ সালে। এছাড়াও ইউরোপীয় দেশগুলোতে সমগোত্রীয় আরও লেখক ছিলেন।
জ্যাকসন জে. স্পিলভোগেলের মতে, "অষ্টাদশ শতকে শহর এবং গ্রাম উভয় অঞ্চলেই দারিদ্য ছিল প্রকটভাবে দৃশ্যমান সমস্যা...বোলগ্‌নায় ভিক্ষুকের সংখ্যা ছিল মোট জনসংখ্যার আনুমানিক ২৫ শতাংশ; মাইঞ্জে জনগনের ৩০ শতাংশ ছিল ভিক্ষুক অথবা পতিতা...এ শতকের শেষ দিকে ফ্রান্স ও ইংল্যান্ডের আনুমানিক ১০ শতাংশ মানুষ খাদ্যের জন্য নির্ভর করত শুধুমাত্র অন্যের বদান্যতা কিংবা ভিক্ষার উপর।"
রেনেসাঁস থেকে শুরু হওয়া ব্রিটিশ দরিদ্র আইন ভিক্ষাবৃত্তির উপর বিভিন্ন বিধি-নিষেধ আরোপ করে। বিভিন্ন সময়ে পঙ্গুদের জন্য ভিক্ষা নিষিদ্ধ্ব ছিল। প্রথাটি একটি ওয়ার্কহাউসে রুপলাভ করে। এটি ছিল একটি রাজ্য-নিয়ন্ত্রিত প্রতিষ্ঠান যেখানে, অন্যস্থানে কাজ করতে অপারগদের ভয়ানক পরিবেশে এবং স্বল্প-মাত্রার খাদ্যের বিনিময়ে কাজ করতে বাধ্য করা হত। বিংশ শতকের ওয়েলফেয়ার স্টেট রাজকোষ থেকে অর্থের সাহায্যে দরিদ্রদের মৌলিক চাহিদা পুরনের মাধ্যমে ভিক্ষুকের সংখ্যা ব্যাপকভাবে কমিয়ে আনে।
বিভিন্ন ধর্ম, যেমন, খ্রিস্ট ধর্ম, হিন্দুধর্ম, 
সুফি ইসলাম, বৌদ্ধ ধর্ম, জৈন ধর্ম, একটি নির্দিষ্টি শ্রেণীর অনুগামীদের জন্য একমাত্র জীবিকা হিসেবে ভিক্ষা ব্যাবস্থার কথা বলে, যাতে তারা জাগতিক মায়ায় আটকা না পড়ে আত্মিক উন্নতিসাধনের পথে অগ্রসর হতে পারে।
বৌদ্ধ ধর্মে, ভিখু ও ভিখুনীরা ঐতিহ্যগতভাবেই ভিক্ষার উপর নির্ভর করে, এমনকি এক-ই কাজ করেছেন স্বয়ং গৌতম বুদ্ধ। এটা একারণে যে, এতে করে সাধারন মানুষ ভিখুদের খাদ্য, ঔষধ ও অন্যান্য প্রয়োজনীয় দ্রব্যাদি দেয়ার মাধ্যমে ধর্মীয় গুনাবলী অর্জন করতে পারে। ভিখুদের খুব কম-ই খাবার চাইতে হয়; আধুনিক থাইল্যান্ড, কম্বোডিয়া, ভিয়েতনামের গ্রাম ও শহরাঞ্চলজুড়ে দেখা যায়, গৃহস্থ্যরা প্রতি ভোরে স্থানীয় মন্দিরে ভিখুদের খাবার পৌঁছে দেয়। পূর্ব এশিয়াতে ভিখু-ভিখুনীরা তাদের নিজেদের খাদ্যের জন্য চাষাবাদ ও অন্যান্য কাজ ও করে।
উপরের কোনটিই নয়

উপরের কোনটিই নয় (সংক্ষেপে নোটা) বা সবার বিপক্ষে
ভোট হল কিছু বিচারব্যবস্থায় বা প্রতিষ্ঠানে একটি ব্যালট মনোনয়ন যার মাধ্যমে কোন ভোটদাতা একটি নির্বাচন-এর সকল প্রার্থীদের অসমর্থন করার মতকে প্রকাশের সুযোগ পায়। এটা এই নীতির উপর ভিত্তি করে তৈরি করা যে, কোন নির্বাচনে না ভোট এর মাধ্যমে মনোনয়নদের নির্বাচনে অসম্মতিতে সম্মতি জানানোর আধিকারও ভোটদাতাদের দরকার।
যে সমস্ত দেশে প্রমিত পদ্ধতি হিসেবে ব্যালটে "উপরের কোনটিই নয়"-কে অন্তর্ভুক্ত করা হয়েছে তার মধ্যে রয়েছে ভারত ("নান অব দ্য অ্যাবাভ"), গ্রীস (λευκό, সাদা, কিন্তু কোন রাজনৈতিক দলের সাথে সম্পর্কহীন, কেবলমাত্র প্রতীকী।) ইউ. এস. স্টেট অব নেভাদা (নান অব দ্য ক্যান্ডিডেটস), ইউক্রেন (Проти всіх), স্পেন (ভোটো এন ব্ল্যাংকো), এবং কলোম্বিয়া (ভোটো এন ব্ল্যাংকো), [রাশিয়ায় ব্যালটে (Против всех) মনোনয়ন ছিল যেটি ২০০৬ সালে বিলুপ্ত করা হয়। বাংলাদেশ ২০০৮ সালে না ভোটের মনোনয়ন চালু করে। পাকিস্তান ২০১৩ সালের পাকিস্তান নির্বাচনের ব্যালট পেপারে এই সুযোগটি রাখলেও পরে পাকিস্তানের নির্বাচন কমিশন একে বাতিল করে দেয়।
যখন "উপরের কোনটিই নয়" ব্যালটে তালিকাভুক্ত করা হয়, তখন ভোটের অধিকাংশ নোটাতে পড়ার সম্ভাবনা থাকে যেক্ষেত্রে নোটা নির্বাচনে "বিজয়ী" হতে পারে। সেক্ষেত্রে কতগুলি প্রথাগত পদ্ধতি বলবত হতে পারে যেমন, অফিস খালি থাকা, বিভিন্ন অ্যাপয়েন্টমেন্টে অফিস ভরে থাকা, পুননির্বাচন অথবা এর কোন ফালাফল না থাকতে পারে, যেমন, ভারত-এ বা ইউ. এস. স্টেট অব নেভাদা তে দ্বিতীয় সর্বাধিক ভোট প্রাপকই জয়ী গণ্য হয়।
ভারতের নির্বাচন কমিশন ২০০৯ সালে ভারতের সুপ্রিম কোর্ট-কে জানায় যে তারা "নান অব দ্য অ্যাবাভ" যা সরকার সাধারণত বিরোধিতা করে -একে ভোটারদের জন্য ব্যালটে মনোনীত করতে চায়। পিপলস ইউনিয়ন ফর সিভিল লিবার্টিজ নামে একটি বেসরকারি সংগঠন এর সমর্থনে পাবলিক ইন্টারেস্ট লিটিগেশন নামে বিবৃতি দায়ের করে।
২৭শে সেপ্টেম্বর ২০১৩ তারিখে, ভারতীয় সুপ্রিম কোর্ট আমল করেন যে "নান অব দ্য অ্যাবাভ"-কে নির্বাচনে অন্তর্ভুক্তি করা উচিত এবং ইলেকট্রনিক ভোটিং মেশিন যন্ত্রে এর জন্য বোতাম রাখতে নির্বাচন কমিশনকে নির্দেশ দেন, যাতে ভোটে নাগরিকদের অংশগ্রহণ বাড়াছে নাকি তা লক্ষ্য করা যায়।
নির্বাচন কমিশন আরো ব্যাখ্যা করেছে যে যদিও "নোটা" হিসেবে পড়া ভোট গণনা করা হচ্ছে, এর মাধ্যমে নির্বাচন প্রক্রিয়ার ফলাফল পরিবর্তন করা হবে না। "নোটা" ভোটকে মোট বৈধ ভোট গণনার জন্য এবং নিরাপত্তা আমানত বাজেয়াপ্তকরণ বিষয়ের নির্ধারক হিসাবে বিবেচনা করা হবে না।
২০১৪ সালের ভারতের সাধারণ নির্বাচনে, ১.১ শতাংশ "নোটা" ভোট পড়েছে যা কিনা ৬০ লক্ষাধিক ভোট।
আইন সুখনা

আইন সুখনা সুয়েজ প্রশাসনিক এলাকায় এক শহর। সুয়েজের দক্ষিণে ৫৫ কিমি ও কায়রো থেকে পূর্বে ১২০ কিমি দূরে। শব্দটি আরবী যার বাংলা ‘লাল চোখ’ বা ‘ গরম বসন্ত’। কাছে সালফারের উৎস ‘যেবল আতাকা’। সম্প্রতি এখানেও ফেরাউনিক প্রত্নতত্ত্ব পাওয়া গেছে। এখানে পাথরে খোদাই কিছু লেখা আবিস্কৃত হয়েছে। যা ২০০০ বছর আগের মেন্তোহোতেপ ৪, ১১তম রাজবংশের শেষ রাজার লিখিত। খৃঃপূঃ ২৪০০ বছরের জিদকারী ইসাসীর লেখাও পাওযা গেছে। তিনিও রাজা ছিলেন। এখানে রাজাদের সমুদ্র যাত্রা ও বিশেষ নৌজান ব্যবহারের কথাও রয়েছে। এ ধরনের আরো একটি এলাকা আছে, আইনে সুখনা থেকে সামান্য দক্ষিণে ওযাদি আল জারফ। আইন সুখনায় রয়েছে মিশরের পেট্রোলিয়ামের মওজুদ এবং প্রাকৃতিক গ্যাস। এগুলো এখান থেকে উত্তোলন করা হয়। এখানে আরো আছে চিনির রিফাইনারী এবং ভারী শিল্পের স্থাপনা। রাজধানীর প্রচন্ড গরমে এখানে অনেকেই চলে আসেন। মাত্র এক ঘণ্টায় আইন সুখনায় আসা যায় বলে ছুঠির দিনে সবার লক্ষ্য থাকে এখানে। লোকজন হয়ত আলেকজান্দ্রিয়া বা আইন সুখনায় আসতে চায়। এখানে আসার জন্য মিশরীয় ও ইউরোপীয় সমানে প্রতিযোগিতা করেন।
কায়রোর নিকটবর্তী হওযায় আইন সুখনার পযটনের গুরুত্ব বেড়ে গেছে। ছুটির দিনে এখানে দেশী বিদেশী পযটকরা চলে আসেন।
স্যার ভিভিয়ান রিচার্ডস স্টেডিয়াম

স্যার ভিভিয়ান রিচার্ডস স্টেডিয়াম অ্যান্টিগুয়ার নর্থ সাউন্ড এলাকায় অবস্থিত একটি আন্তর্জাতিকমানের ক্রিকেট স্টেডিয়াম। ২০০৭ সালের ক্রিকেট বিশ্বকাপ উপলক্ষে এ স্টেডিয়াম নির্মাণ করা হয়। দশ হাজার দর্শকের আসন ক্ষমতাসম্পন্ন স্টেডিয়ামে প্রয়োজনে দ্বিগুণ করা সম্ভবপর। ওয়েস্ট ইন্ডিজ ক্রিকেট দলের সাবেক অধিনায়ক ও ব্যাটিং কিংবদন্তি ভিভ রিচার্ডসের সম্মানে এ স্টেডিয়ামের নামকরণ করা হয়।
প্রথান শহর সেন্ট জন্স ও ভিসি বার্ড আন্তর্জাতিক বিমানবন্দর থেকে ১০-২০ মিনিট দূরত্বে এ মাঠের অবস্থান। স্টেডিয়াম নির্মাণে আনুমানিক $৬০ মিলিয়ন মার্কিন ডলার ব্যয় করা হয়। বরাদ্দকৃত অর্থের অধিকাংশই চীন সরকারের আর্থিক অনুদানে ব্যয়িত হয়। ৩০ মার্চ, ২০০৮ তারিখে সফরকারী অস্ট্রেলিয়ার বিপক্ষে টেস্টের মাধ্যমে স্বাগতিক ওয়েস্ট ইন্ডিজ দল এ মাঠের অভিষেক ঘটে। খেলাটি ড্রয়ে পরিণত হয়।
স্টেডিয়ামে দুটি প্রধান স্ট্যান্ড রয়েছে। নর্দার্ন স্ট্যান্ড ও পাঁচ তলাবিশিষ্ট সাউথ স্ট্যান্ড। তন্মধ্যে ২০০৮ সালে প্রচণ্ড বাতাসে সাউথ স্ট্যান্ডের ছাদ ভেঙ্গে পড়ে। অন্যান্য সুযোগ-সুবিধার মধ্যে রয়েছে অনুশীলনের উপযোগী পিচ, প্রশিক্ষণের অবকাঠামো ও প্রচারমাধ্যমে কেন্দ্র। স্বল্প কয়েকটি স্টেডিয়ামের অন্যতম হিসেবে মাঠের নীচ দিয়ে খেলোয়াড়দের চলাচলের ব্যবস্থা রয়েছে।
১৩ ফেব্রুয়ারি, ২০০৯ তারিখে সফরকারী ইংল্যান্ডের বিপক্ষে অনুষ্ঠিত ২য় টেস্ট শুরুর মাত্র ১০ বল পরই খেলা পরিত্যক্ত ঘোষণা করতে হয়। পিচের বাইরে বিপজ্জ্বনক পরিবেশই এরজন্য দায়ী। সাম্প্রতিক বন্যার ফলে অতিরিক্ত বালু ব্যবহারের ফলে বোলিংয়ের সময় বাঁধার কারণ হয়ে দাঁড়ায়। ওয়েস্ট ইন্ডিজ ক্রিকেট বোর্ড ও আইসিসি কর্তৃক দুটি পর্যবেক্ষণ দল মাঠ পরিদর্শন করে। এরফলে আইসিসি বারো মাসের জন্য সকল ধরনের আন্তর্জাতিক ক্রিকেট খেলা আয়োজন থেকে বিরত রাখার পরামর্শ দেয় ও আনুষ্ঠানিকভাবে ওয়েস্ট ইন্ডিজ ক্রিকেট বোর্ডকে সতর্কতামূলক চিঠি প্রদান করে।
রয়্যাল চ্যালেঞ্জার্স বেঙ্গালুরু

রয়্যাল চ্যালেঞ্জার্স বেঙ্গালুরু (; পূর্বতন নাম: রয়্যাল চ্যালেঞ্জার্স ব্যাঙ্গালোর) বা সংক্ষেপে আরসিবি হলো ইন্ডিয়ান প্রিমিয়ার লিগের বেঙ্গালুরু, কর্ণাটক ভিত্তিক ক্রিকেট প্রতিনিধিত্বকারী একটি দল। ২০০৮ সালে ইউনাইটেড স্পিরিটস কর্তৃক প্রতিষ্ঠিত দলটির স্বাগতিক মাঠ হলো এম. চিন্নাস্বামী স্টেডিয়াম। আরসিবি তাদের প্রথম শিরোপা জেতে ২০২৫ সালে, এছাড়াও দলটি তিন বার (২০০৯, ২০১১, ২০১৬) রানার্স-আপ থেকে মৌসুম শেষ করেছে।
বর্তমানে দলটির অধিনায়ক হিসেবে রজত পাতিদার এবং অ্যান্ডি ফ্লাওয়ার কোচ হিসেবে দায়িত্ব পালন করছেন। বিজয় মালিয়া দলটির মালিক। এছাড়াও দলটির পরিচালক হিসেবে রয়েছেন সিদ্ধার্থ মালিয়া।
বিশেষ অবদানগুলি হাইলাইট করা হলো
২০২৫ সালের ইন্ডিয়ান প্রিমিয়ার লিগ (আইপিএল) এর চ্যাম্পিয়ন হয়েছিল রয়্যাল চ্যালেঞ্জার্স বেঙ্গালুরু।
মার্ক উড

মার্ক অ্যান্ড্রু উড (; জন্ম: ১১ জানুয়ারি, ১৯৯০) নর্দাম্বারল্যান্ডের অ্যাশিংটনে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে মার্ক উড ঘরোয়া ক্রিকেটে নর্দাম্বারল্যান্ড ও ডারহাম ক্রিকেট দলে খেলে থাকেন। পাশাপাশি ডানহাতে ফাস্ট বোলিংয়ে পারদর্শী তিনি।
এমসিসিএ নকআউট ট্রফি প্রতিযোগিতায় ২০০৮ সালে কাউন্টি ক্রিকেটে নর্দাম্বারল্যান্ড দলের পক্ষে নরফোকের বিপক্ষে তার অভিষেক ঘটে। ২০০৮ থেকে ২০১০ মেয়াদে মাইনর কাউন্টিজ চ্যাম্পিয়নশীপ ও এমসিসিএ মাইনর কাউন্টিজ চ্যাম্পিয়নশীপ ক্রিকেটে তিনবার নর্দাম্বারল্যান্ডের পক্ষে খেলেছেন। ২০১১ মৌসুমে ডারহাম এমসিসিইউ দলের বিপক্ষে ডারহামের পক্ষে প্রথম-শ্রেণীর ক্রিকেটে অভিষেক ঘটে তার। ২০১১ সালের ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে লিস্ট এ ক্রিকেটে অভিষিক্ত হন তিনি। এরপর শ্রীলঙ্কা এ দলের বিপক্ষে অংশগ্রহণসহ ক্লাইডেসডেল ব্যাংক ৪০ প্রতিযোগিতায় স্কটল্যান্ডের বিপক্ষে অংশ নেন তিনি। ২০১৪ সালে শ্রীলঙ্কা সফরে ইংল্যান্ড লায়ন্স দলের অন্যতম সদস্য ছিলেন তিনি।
মার্চ, ২০১৫ তারিখে ওয়েস্ট ইন্ডিজে সফরে ইংল্যান্ডের টেস্ট দলের সদস্যরূপে তাকেও অন্তর্ভুক্ত করা হয়। কিন্তু সিরিজের কোন খেলায় অংশগ্রহণের সৌভাগ্য ঘটেনি তার। ৮ মে, ২০১৫ তারিখে আয়ারল্যান্ডের বিপক্ষে তার ওডিআই অভিষেক ঘটে। বৃষ্টিবিঘ্নিত ঐ খেলায় তিনি অংশ নিতে পেরেছিলেন।
একই মাসে সফরকারী নিউজিল্যান্ডের বিপক্ষে টেস্ট অভিষেক ঘটে তার। নিউজিল্যান্ডের প্রথম ইনিংসে ৩/৯৩ লাভ করেন। এরপর দ্বিতীয় ইনিংসে ১/৪৭ পান। ঐ টেস্টে তার দল ১২৪ রানে জয় পায়। দ্বিতীয় টেস্টে ২/৬২ ও ১৯ রান ও দ্বিতীয় ইনিংসে ৩/৯৭ লাভ করলেও দল ১৯৯ রানে হেরে যায়। ২৩ জুন, ২০১৫ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।
১৯৮২ ফিফা বিশ্বকাপ

১৯৮২ ফিফা বিশ্বকাপ () হল ফিফা বিশ্বকাপের ১২তম আসর যা স্পেনে অনুষ্ঠিত হয়। এই প্রতিযোগিতা অনুষ্ঠিত হয় ১৯৮২ সালের ১৩ জুন থেকে ১১ জুলাই পর্যন্ত। এতে অংশগ্রহণ করে ২৪টি দেশ।
বিশ্বকাপের এই আসরের শিরোপাধারী দল হল ইতালি (তৃতীয় শিরোপা)। এই টুর্নামেন্টে বিশ্বকাপ প্রতিযোগিতায় প্রথম পেনাল্টি শুট-আউট হয়।
১৯৮২ বিশ্বকাপের ফাইনালে জার্মানির সঙ্গে তারদেল্লির গোলেই ২-০ গোলে এগিয়ে গিয়েছিল ইতালি। ম্যাচের মাত্র ২১ মিনিট বাকি থাকায় বিশ্বকাপ জয়ের ব্যাপারে নিশ্চিত হয়ে গিয়েছিল দেশটি। আর তাই গোল করেই পুরো মাঠ দৌড়ে বেড়িয়েছিলেন ইতালিয়ান এই খেলোয়াড়। শেষে ৩-১ ব্যবধানে বিশ্বকাপ জিতে নিয়েছিল ইতালি।
সারচার্জ (বাংলাদেশ)

সারচার্জ বা সম্পদ কর হচ্ছে এক ধরনের মাসুল। ব্যক্তির সম্পদের ভিত্তি মূল্যের ওপর এ মাসুল আদায় করা হয়।
২০১৯-২০ অর্থবছরে সারচার্জের ৬টি স্তর নির্ধারণ করেছেন। ২০১৯-২০ অর্থবছরের করের হার হলোঃ
সদ্গুণ

সদ্গুণ () বা সচ্চরিত্র হলো শ্রেষ্ঠত্বের একটি বৈশিষ্ট্য, যার মধ্যে এমন বৈশিষ্ট্য রয়েছে যা নৈতিক, সামাজিক বা বুদ্ধিবৃত্তিক হতে পারে। এটি আচরণ যা সকলের নিকট ভাল বলে পরিগণিত। একে পুণ্যের প্রতিশব্দ হিসেবেও ব্যবহার করা হয়। এটি উত্তম নৈতিকতার সমতুল্য, যা হল সর্বদা এমন সব কর্মকাণ্ডে অংশ নেয়া যা সমাজের দৃষ্টিতে ভাল। সদ্গুণের বিপরীত হলো অসচ্চরিত্রতা।
বিভিন্ন সময় জুড়ে দার্শনিকগণ তাদের নিজস্ব দৃষ্টিভঙ্গি থেকে সদ্গুণের সংজ্ঞা প্রদান করেছেন। প্লেটো এবং তার পরবর্তী প্রাচীন গ্রিক দার্শনিকগণ সদ্গুণকে চারটি গুণাবলির সম্মিলিত রূপ হিসেবে সংজ্ঞায়িত করেছেন, এগুলো হলঃ ন্যায়বিচার, সাহস, প্রজ্ঞা, এবং সংযম। ইসলাম ধর্ম অনুযায়ী সদ্গুণ হল উত্তম আচরণ বা সদ্ব্যবহার, যা আত্মাকে প্রশান্তি এবং হৃদয়কে স্বস্তি প্রদান করে। হিন্দু এবং বৌদ্ধ ধর্মেও সদ্গুণ অত্যন্ত গুরুত্বপূর্ণ। চিনা দর্শনেও এই সদগুণ সম্পর্কে বিস্তর আলোচনা পাওয়া যায়, বিশেষ করে চীনা দার্শনিক লাউজি বা লাওৎসি কর্তৃক রচিত 'তাও-ত্য-চিং' 'তাও-তে-চিং' গ্রন্থের অর্ধেকটাই এই সদ্গুণ নিয়ে আলোচনা করা হয়েছে। এখানে চীনা শব্দ '德 "de"' বা 'ত্য' যার বাংলা অর্থ হলো সদ্গুণ।
জয়পতাকা স্বামী

নমো ওম বিষ্ণুপাদ পরমহংস পরিব্রাজক আচার্য শ্রী শ্রীমৎ জয়পতাকা স্বামী ( IAST: "Jaya-patākā Svāmī" ); জন্ম ৯ই এপ্রিল, ১৯৪৯) একজন বৈষ্ণব স্বামী  এবং ইন্টারন্যাশনাল সোসাইটি ফর কৃষ্ণ কনসাসনেস (ইসকন) এর একজন ধর্মীয় নেতা।  তিনি এসি ভক্তিবেদান্ত স্বামী প্রভুপাদের একজন প্রবীণ শিষ্য ।  ২০০৪ সালে তিনি ছিলেন একজন দীক্ষিত আধ্যাত্মিক গুরু, ( ইসকন গুরু ),  একজন গভর্নিং বডি কমিশনের (জিবিসি) সদস্য,  এবং ভক্তিবেদান্ত বুক ট্রাস্টের (বিবিটি ) একজন বিভাগীয় ট্রাস্টি। তিনি হরে কৃষ্ণ আন্দোলনের অন্যতম প্রবীণ সন্ন্যাসী।
জয়পতাকা স্বামী ১৯৪৯ সনের ৯ই এপ্রিল (রাম নবমী পরবর্তী একাদশী তিথিতে) আমেরিকার উইস্কনসিনের মিলওয়াকিতে জন হুবার্ট ও লরেইন এ্যার্ডম্যানের পুত্ররূপে জন্মগ্রহণ করেন। তাঁর নাম ছিল জন গর্ডন এ্যার্ডম্যান। তাঁর পিতামহ বিশাল একটি রংয়ের কারখানার মালিক ছিলেন।
তিনি ব্রাউন ইউনিভার্সিটিতে পড়েন । সেখানে নবীন ছাত্র হিসেবে আমন্ত্রিত এক বক্তৃতায় বুদ্ধদেবের জীবনীর উপর আলোচনায় তিনি এমনই আকৃষ্ট হন, যে তিনি একজন পারমার্থিক গুরুর অন্বেষণ শুরু করেন।
একদিন আন্তর্জাতিক কৃষ্ণভাবনামৃত সংঘের প্রতিষ্ঠাতা আচার্য, কৃষ্ণকৃপাশ্রীমূর্তি এ. সি. ভক্তিবেদান্ত স্বামী প্রভুপাদের শিষ্যদেরকে পার্কে কীর্তন ও ব্যাক টু গডহেড পত্রিকা বিতরণ করতে দেখলেন এবং কপালে অঙ্কিত তিলক দেখে বিস্মিত হন । তাদের তিনি ভুলতে পারেন না পরে কৌতূহলী হয়ে মনে মনে খুঁজতে থাকেন। বহুদিন পর তিনি সানফ্রানসিস্কোতে রথযাত্রার প্রস্তুতি চলাকালে ইসকন কেন্দ্রটির ঠিকানা খুঁজে পান। তিনি যেখানে শ্রীমান জয়ানন্দ প্রভুর সংস্পর্শে আসেন এবং শ্রীল প্রভুপাদের দর্শন লাভ করেন।
ইসকনের সংস্পর্শে আসার দুই মাসের মধ্যে শ্রীল জয়পতাকা স্বামী মহারাজ ইসকনের আদর্শে নিজেকে উৎসর্গ করার সিদ্ধান্ত নেন। ১৯৬৮ সালে কানাডার মন্ট্রিয়েলে জন গর্ডন প্রথম দীক্ষা প্রাপ্ত হন এবং তাঁর নাম হয় জয়পতাকা দাস ব্রহ্মচারী। অতি শীঘ্রই নিউইয়র্কে তিনি দ্বিতীয় দীক্ষায় ও গ্রহণ করেন।১৯৭০ সালে কলকাতায় রাধাষ্টমীর পুণ্য তিথিতে শ্রীল প্রভুপাদ অগ্নিযজ্ঞানুষ্ঠান মাধ্যমে সন্ন্যাস দীক্ষা প্রদান করেন এবং জয়পতাকা দাস থেকে জয়পতাকা স্বামী নামে পরিচিতি লাভ করেন।
১৯৭৮ সালের পশ্চিমবঙ্গের প্রলয়ঙ্কারি বন্যার দিনগুলিতে শ্রীল জয়পতাকা স্বামী মহারাজ জীবনের ঝুঁকি নিয়ে ক্ষতিগ্রস্তদের সাহায্যে সহযোগিতায় এগিয়ে আসেন। তাঁর এই অবদান ও অন্যান্য নিঃস্বার্থ সেবার কথা স্মরণ করে কৃতজ্ঞতাস্বরূপ প্রায় ১০ হাজার গ্রামবাসী জয়পতাকা স্বামীর ভারতীয় নাগরিকত্বের জন্যে কেন্দ্রীয় সরকারের নিকট এক আবেদনে স্বাক্ষর করেন। এজন্য ১৯৭৮ সালে কেন্দ্রীয় স্বরাষ্ট্র মন্ত্রণালয় তাঁর নাগরিকত্বের অনুমোদন প্রদান করে।
যামী গৌতম

যামী গৌতম (; জন্ম: ২৮ নভেম্বর ১৯৮৮) একজন ভারতীয় চলচ্চিত্র অভিনেত্রী যিনি ভারতের পাঞ্জাবি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি পরিচালক মুকেশ গৌতমের কন্যা এবং সুরেলি গৌতমের বোন।
যামী গৌতম প্রাথমিকভাবে ভারতীয় টেলিভিশন বাণিজ্যিক এবং সোপ অপেরা যেমন "চান্দ কে পার চালো" (২০০৮), "রাজকুমার আরিয়ান" (২০০৮), "উয়ে পেয়ার না হোগা কাম" (২০০৯) এবং "মীথি চোরি ন. ১" (২০১০) ইত্যাদি ধারাবাহিকে অভিনয় করেছেন।।
অসিন

অসিন থত্তুমকাল () (জন্ম: অক্টোবর ২৬, ১৯৮৫) যিনি অসিন নামে সর্বাধিক পরিচিত, একজন সাবেক ভারতীয় অভিনেত্রী এবং ভরতনাট্যম-এ বিশেষভাবে প্রশিক্ষিত নৃত্যশিল্পী। তিনি দক্ষিণ ভারতীয় চলচ্চিত্র শিল্পের মাধ্যমে নিজের অভিনয়জীবন শুরু করেন, তবে বর্তমানে বলিউডের চলচ্চিত্রে তার উপস্থিতি বেশি পরিলক্ষিত। এই অভিনেত্রী আটটি ভাষায় কথা বলতে পারেন, এবং নিজের চলচ্চিত্রে ডাবিং নিজেই করেন।
সপ্তগাঁও আদর্শ উচ্চ বিদ্যালয়

সপ্তগাঁও আদর্শ উচ্চ বিদ্যালয় বাংলাদেশের নোয়াখালীর জেলার চাটখিল উপজেলার একটি মাধ্যমিক স্তরের শিক্ষাপ্রতিষ্ঠান। বিদ্যালয়টিতে বিজ্ঞান ও বাণিজ্য - এই দুই বিভাগে শিক্ষা কার্যক্রম পরিচালিত হয়।
এই বিদ্যালয়টি চট্টগ্রাম বিভাগের নোয়াখালীর জেলার চাটখিল উপজেলার সপ্তগাঁও গ্রামে অবস্থিত।
চাটখিল উপজেলার রুদ্ররামপুর গ্রামের শিক্ষক এম আবু তাহের অত্র এলাকার শিশুদের কথা চিন্তা করে এই বিদ্যালয়টি প্রতিষ্ঠা করেন। চাঁদপুর, রুদ্ররামপুর, মনোহরপুর, মুরাইম, মুটকী, ইসলামপুর ও মানিকপুর - এই সাতটি গ্রামের শিক্ষার্থীদের কথা বিবেচনা করে বিদ্যালয়টির নামকরণ করা হয় 'সপ্তগাঁও আদর্শ উচ্চ বিদ্যালয়'; তবে বর্তমানে দেশের বিভিন্ন জেলার শিক্ষার্থীরাও উন্নত জ্ঞান লাভের তাগিদে এখানে এসে পড়াশোনা করে। বিদ্যালয়ে ছাত্রবাস থাকায় দূর থেকে আগত শিক্ষার্থীরা ছাত্রাবাসে থেকে পড়াশুনা করার সুযোগ পায়।
বিদ্যালয়ে দুইটি দ্বিতল ভবন সহ একটি একতলা বিশিষ্ট ভবন ও সুবিশাল অডিটোরিয়াম রয়েছে। দুই ভবনের দ্বিতীয়তলা ছাত্রাবাস হিসেবে ব্যবহৃত হয়। মাঠের পশ্চিম দিকে রয়েছে শহীদ মিনার ও বিস্তৃত ফুল বাগান। তাছাড়া এই বিদ্যালয়ে প্রায় ১৫,০০০ বই সংবলিত সুবিশাল একটি ‘লাইব্রেরি’ রয়েছে। পত্রপত্রিকা পড়ার ব্যবস্থা রয়েছে। এছাড়াও দূরের শিক্ষার্থীদের জন্য রয়েছে দুইটি আবাসিক হোস্টেল।
বিদ্যালয়ের প্রায় ১৫০০ জন ছাত্র-ছাত্রী রয়েছে। শিক্ষাবছর জানুয়ারি থেকে শুরু হয়।
সারিকা সাবরিন

সারিকা সাবরিন (জন্ম: ২৭ জানুয়ারি ১৯৯২, ঢাকা) বাংলাদেশের একজন জনপ্রিয় মডেল ও অভিনেত্রী। ২০০৮ সালে মডেলিং এর মাধ্যমে মিডিয়ায় পদার্পণ করেন। ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।
সারিকার জন্ম ১৯৯২ সালের ২৭ জানুয়ারি ঢাকায়। শফিয়ার রহমান ও রোজী রহমানের ঘরে। তার বাবা একজন ব্যাংকের নির্বাহী ভাইস প্রেসিডেন্ট এবং মাতা ইংরেজি মাধ্যমিক স্কুল শিক্ষক। তার প্রথম জীবনে, তিনি একজন পাইলট হওয়ার স্বপ্ন দেখেছিলেন। কিন্তু তার বন্ধুরা তাকে মডেলিংয়ে ক্যারিয়ার গড়তে উৎসাহিত করেছিল। তিনি স্কুলে র‍্যাম্প মডেলিং শুরু করেন। কিন্তু তার বাবা-মা এটি পছন্দ করেননি। তারপর তিনি অধ্যয়নের উদ্দেশ্যে ঢাকায় আসেন।
সারিকা আশুতোষ সুজন পরিচালিত ক্যামেলিয়া নাটকের মাধ্যমে তার কর্মজীবন শুরু করেন। তিনি বাংলালিংক টেলিযোগাযোগ ব্র্যান্ড দূত ছিলেন। সাবরিনের প্রথমবারের মতো বিজ্ঞাপনে করার সুযোগ অমিতাভ রেজা চৌধুরীর কাছ থেকে এসেছিল, যা অ্যারোমেটিক বিউটি সোপের বিজ্ঞাপন ছিল। বিজ্ঞাপনটি ২০০৮ সালে প্রচারিত হয়েছিল এবং সমালোচকদের দ্বারা সেরা মডেল বিভাগে বাচসাস পুরস্কার অর্জন করেছিলেন। সেই প্রারম্ভিক সাফল্যের পর তিনি সিঙ্গার এবং অ্য়ারোমেটিক এর ব্র্যান্ড এম্ব্যাসডর হয়ে ওঠেন। এরপর তিনি ওয়ালটন এবং কেয়া ব্র্যান্ড এম্ব্যাসেডর হন। তিনি নিয়মিত বাংলালিংকের সাথে কাজ করেন। তিনি বাংলালিংক এর বারোটি বিজ্ঞাপনে অভিনয় করেছেন। এছাড়া তিনি প্রাণ, আমিন জুয়েলারী, এলিট মেহেদী ও ওয়ালটন বিজ্ঞাপনে মডেল হিসাবে অভিনয় করেছিলেন।
২০১৪ সালের ১২ আগস্ট সারিকা একজন ব্যবসায়ী মাহিম করিমকে বিয়ে করেন। তাদের একটি মেয়ে হয়। তাদের বিচ্ছেদের পর ২০২২ সালের ২ ফেব্রুয়ারিতে তিনি বি আহমেদ রাহীর সাথে বিবাহ বন্ধনে আবদ্ধ হন।